Uspešne priče o preduzetništvu | Project Management Srbija\n10 veoma uspeših preduzetnika u Srbiji\nSrbija može da bude plodno tlo za razvoj preduzetništva. O tome svedoče i naredne priče. Ovo su priče o uspešnim preduzetnicima Srbije. Poređene su bez nekog redosleda, nisu rang lista, već primeri da:\nKada nešto zaista želiš, imaš jasnu viziju i cilj, onda to i možeš da postigneš!\n1. Laguna – izdavačka kuća\nIzdavačka kuća Laguna je osnovana aprila 1998. godine u Beogradu. Njen osnivač i vlasnik je gospodin Dejan Papić, programer koji je u književno izdavaštvo ušao sasvim neočekivano, fasciniran humorom engleskog pisca Terija Pračeta. Iz Londona, gde je boravio izvestan vremenski period u nadi da će svoju sudbinu naći u svetskoj metropoli, vratio se u Beograd bogatiji knjigama Terija Pračeta.\nNakon što je preveo Pračetijevu knjigu „Boja magije“ na srpski jezik, obratio se lično piscu sa željom da izda njegovu knjigu. Odgovor koji je kasnije dobio od Pračetijevog agenta je da oni ne sarađuju sa pojedincima, već izdavačkim kućama i da mu ne mogu prodati autorska prava. Ubzo nakon toga, Papić je osnovao Izdavačku kuću „Laguna“. Prve godine poslovanja „Lagune“ nisu bile nimalo lake, zapravo se sve dešavalo u vreme koje je za nas i našu zemlju bilo veoma teško, u vreme NATO bombardovanja. Odluku da formira lanac knjižara Delfi, Papić je planirao 2008. godine u vreme panike zbog izbijanja svetske finansijske krize, a prva knjižara počela je sa radom 2009.godine u Beogradu. Sve ovo samo potvrđuje činjenicu, da entuzijazam i ljubav prema onome što radite stvara zaista dobar temelj za dalje poslovanje i uspeh.\nIzdavačka kuća „Laguna“ je prve godine objavila samo jednu knjigu, naredne godine tri, treće godine četiri, da bi danas nakon 20 godina uspešnog poslovanja objavljivala oko 350 naslova, odnosno oko milion i po primeraka, u jednoj godini. Laguna je do sada objavila oko 4000 naslova i može se pohvaliti klubom čitalaca sa oko 600 000 članova. Lanac knjižara Delfi danas ima preko 40 knjižara širom Srbije, a „Laguna“ 500 zaposlenih. Zbog svog preduzetničkog načina razmišljanja, kompanija svake godine ostvaruje rast, a o tome svedoče podaci da je 2018. godine Laguna povećala promet za 12%, a Delfi za 11% u odnosu na predhodne godine.\nVišestruki je dobitnik nagrade Zlatni hit liber za najčitaniju knjigu i dvostruki dobitnik FONKUR-ove nagrade za izdavača godine. „Laguna“ kao izdavačka kuća zajedno sa svojim piscima, prevodiocima i ostalim saradnicima je osvojila mnoga prestižna priznanja, kao i brojne značajne književne i prevodilačke nagrade.\nVlasnik i osnivač „Lagune“, Dejan Papić proglašen je preduzetnikom za 2018. godinu.\n2. Vinarija Kovačević – porodična vinarija\nVinarija Kovačević je porodična vinarija iz Iriga, sa Fruške gore. Počeci porodice Kovačević u gajenju vinove loze i proizvodnji vina potiču sa početka prošlog veka, da bi 2001. godine Miroslav Kovačević – kao predstavnik treće generacije vinara otpočeo izgradnju nove vinarije koja danas ima sve preduslove za proizvodnju vrhunskih vina.\nPočeo je sa jednim zaposlenim radeći na ručnoj seoskoj presi, a godišnja proizvodnja vina u tom periodu je iznosila 10 000 litara. Danas vinarija „Kovačević“ ima 150 zaposlenih, uključujući i sezonske radnike, raspolaže kapacitetom od 2 miliona litara a dostigla je nivo godišnje proizvodnje od milion litara vina čto je čini liderom među privatnim proizvođačima vina. 2013. godine Kovačević je kupio „Iriški podrum“ čija je proizvodnja nekada iznosila 5,5 miliona litara godišnje. Kako bi opravdao investiciju Kovačević je realizovao svoju ideju da proizvede vino vrhunskog kvaliteta, a niže cene otpočevši proizvodnju brenda „Orfelin“. Neka od istaknutih vina vinarije „Kovačević“ su: Aurelius, Chardonnay, Sauvignon blanc.\nPored proizvodnje vrhunskih vina, vizija uspešnog preduzetnika Miroslava Kovačevića je i širenje vinskog turizma, odnosno otvaranje prvog vinskog spa centra u Srbiji.\nPreduzetnički način razmišljanja, uvođenje inovacija i ulaganje u razvoj Miroslavu Kovačeviću doneli su prestižna priznanja poput: Blic preduzetnika 2016. godine i Inovativnog preduzetnika u 2017. godini.\n3. Zlatiborac – vodeća kompanija u našem regionu koja se bavi proizvodnjom suhomesnatih delikatesa\nKompaniju „Zlatiborac“ osnovao je 1992. godine Milomir Stojanović koja od tada vredno radi na očuvanju duge tradicije porodice Stojanović iz sela Mačkat na planini Zlatibor. Čuvajući porodičnu tradiciju dugu 123 godina, danas šesta generacija porodice Stojanović koristi identičnu tradicionalnu recepturu, isti način soljenja mesa, ventilacije kao i prirodan proces sušenja i dimljenja mesa isključivo na bukovini i svežem planinskom vazduhu. Fabrika se danas rasprostire na 35 000 kvadratnih metara, a u proizvodnom kapacitetu kompanije nalazi se 56 tradicionalnih sušara. Kao pečat davnih vremena u fabrici se i sada nalazi stara sušara u kojoj su nastali prvi proizvodi porodice Stojanović. U njoj se svakodnevno suši oko 2 tone suhomesnatih proizvoda.\nSpoj tradicionalnog načina proizvodnje i modernog industrijskog pogona, učinili su da proizvodi kompanije „Zlatiborac“ odišu čuvenim kvalitetom.\nKompanija „Zlatiborac“ zapošljava preko 800 ljudi, a njeni proizvodi se izvoze u 11 zemalja sveta.\n4. Mona – modna industrija\nKompanija „Mona“ ove godine obeležava 30 godina uspešnog poslovanja i stvaranja modnog brenda „Mona“ koji je dobro poznat i prihvaćen u našem regionu a i šire.\nKompaniju „Mona“ osnovali su 1989. godine u Beogradu Nada i Đorđe Momirović. 1990.godine otvorili su nekoliko maloprodajnih objekata u Srbiji, da bi nakon 2 godine bavljenja trgovinom odlučili da otpočnu proizvodnju kožne galanterije, a zatim i kožne i tekstilne konfekcije. Na svom putu od osnivanja do danas kompanija „Mona“ je prošla kroz period devedesetih, period inflacije i sankcija, kada nije bilo nimalo lako poslovati i opstati na tržištu. Upornošću i predanim radom uspeli su da se izbore sa teškoćama koje je taj period nametnuo i nastave dalje da uspešno realizuju svoje poslovanje i ciljeve.\nModni brend „Mona“ od samog početka do danas beleži kontinuirani rast prateći svetske modne trendove. Danas zapošljava oko 800 radnika, u svojim pogonima u Beogradu i Sopotu kao i u predstavništvima u inostranstvu.\nPorodica Momirović svoje poslovanje je usmerila i u pravcu turizma. Kompanija „Mona“ je 2005. godine kupila tadašnje odmaralište Robnih kuća „Beograd“, uložila u rekonstrukciju i modernizaciju da bi 2007. godine nakon potpunog renoviranja otvorila hotel sa 4 zvezdica. Iz matične kompanije „Mona“ 2011. godine osnovana je kompanija „Mona hotel menadžment“ sa ciljem razvoja turizma i hotelijerstva. „Mona hotel menadžment“ danas upravlja hotelima „Zlatibor Mona“ na Zlatiboru, „Argo“ u Beogradu, „Javor kod Ivanjice, apartmanima „Villa Bella“ u Budvi, a ove godine planirano je i otvaranje hotela „Mona Plaza“ u Beogradu.\n5. Aura – proizvođač kozmetike\nMila Litvinjenko, po zanimanju filolog, je vlasnica i direktor kompanije „Aura“ vodećeg proizvođača kozmetike u Srbiji. Nakon posete sajma kozmetike u Italiji 1996. godine, Mila Litvinjenko shvatila je da će njeno poslovno opredeljenje biti kozmetička industrija.\nProizvodju je započela 1997. godine u Nišu, u objektu za koji je skoro desetak godina plaćala rentu. Danas se kompanija prostire na površini od 4000 kvadratnih metara, gde se pored poslovnog prostora nalaze laboratorije, proizvodni pogon i skladište.\nNa samom početku, kompanija „Aura“ je proizvodila samo šminku da bi danas njen proizvodni asortima činili preparati za hemijski tretman i negu kose, preparativna kozmetika, program za ličnu higijenu, kreme za bebe. Kompanija „Aura“ se može pohvaliti različitim ISO standardima kao potvrdom kvaliteta proizvoda i primenjene tehnologije.\n„Aura“ je danas lider u proizvodnji i distribuciji kozmetike na Balkanu.\n6. Forma Ideale – proizvodnja nameštaja\nNekada EL – EN, danas Forma Ideale, nekada mala porodična radionica a danas ozbiljna kompanija. Počeci poslovanja kompanije „Forma Ideale“ datiraju iz 1995. godine kada je osnovana samostalna zanatska radnja El – EN. Na samom početku svoje proizvode plasirala je u salonima nameštaja drugih prodavaca, da bi 2001. godine otvorila svoj prvi maloprodajni objekat u Zaječaru. Naredne godine otvoreni su i maloprodajni objekti u Nišu i Kragujevcu. Do 2004. godine poslovala je kao sztr El – EN Forma Ideale , da bi 2004. godine preregistrova u privatno privredno društvo „Forma Ideale“ d.o.o.\nDanas je kompanija „Forma Ideale“ veliki proizvođač i distributer nameštaja kroz lanac svojih maloprodaja i jake veleprodajne mreže.\nSedište komapnije je u Kragujevcu, gde se nalazi i proizvodnja pločastog nameštaja, dok se tapacirani nameštaj proizvodi u Majdanpeku. Skladišteno – proizvodni kapacitet kompanije se prostire na više od 50 000 metara kvadranih, a kompanija upošljava više od 1500 zaposlenih. „Forma Ideale“ ima više od 30 salona nameštaja u Srbiji, godišnje proizvodi 2,5 miliona komada nameštaja, a 80% svoje proizvodnje izvozi u 44 zemlje širom sveta.\nSkoro 25. godina uspešnog poslovanja dovele su kompaniju „Forma Ideale“ na poziciji regionalnog lidera u industriji nameštaja. Svakako je i lean proizvodnja doprinela tome, ali i jasni ciljevi koje su postavili pred sebe.\n7. D – Company – proizvodnja alata i kalupa za sve vrste guma\nOsnivač i vlasnik firme D – Company iz Babušnice je Dragan Ćirić. Čovek koji je malo mesto na jugoistoku Srbije učinio velikim i prepoznatljivim u svetu auto – industrije.\nKompanija D – Company počela je sa radom devedesetih godina proizvodnjom kalupa za pneumatike sa svega nekoliko radnika na jednom strugu i glodalici. Prema rečima vlasnika ove kompanije pokretač da se bavi baš ovim poslom je bila fabrika Tigar iz Pirota koja je početkom devedesetih godina imala problema sa nabavkom kalupa iz inostranstva. Ubrzo je i otpočela saradnja i proizvodnja za pirotski „Tigar“, a 2005. godine preko „Tigra“ i za francuski „Michelin“ koji danas važi za jednog od bitnijih partnera ove kompanije.\nDanas kompanija „D – Company“ zapošljava oko 400 radnika i proizvodi alate i kalupe za sve vrste guma od bicikle, preko automobila do kamiona. Veština prodaja je drastično porasla te svoje proizvode izvozi za Francusku, Španiju, Poljsku, Rusiju, Belorusiju, Ukrajinu kao i a u zemljama Severne i Južne Amerike.\n8. Stublina – lider u oblasti proizvodnje okova za aluminijumsku stolariju\nVlasnik kompanije „Stublina“ Radovan Milojević je izabran za EY preduzetnika 2017. godine. Počeo je pre više od 25 godina kao trgovac okova za prozore i vrata da bi danas bio ponosan vlasnik i osnivač kompanije na 27 000 kvadrata proizvodog prostora sa više od 300 zaposlenih radnika.\nKompanija „Stublina potiče iz sela Stojnik u blizini Aranđelovca, koju je osnovao 1993. godine Radovan Milojević. Kompanija je dobila ime po izvoru u blizini mesta gde se nalazi. Na samom početku, proizvode ove porodične firme izrađivale su razne radionice da bi kasnije Radovan Milojević u dvorištu porodične kuće napravio proizvodni pogon koji se 1997. godine prostirao na 500 metara kvadratnih.\nDanas kompanija u svom asortimanu ima preko 800 gotovih proizvoda za aluminijumsku stolariju, a 75% proizvodnje kompanija izvozi pre svega u Rusiju, Belorusiju i Bosnu i Hercegovinu.\n9. Sirogojno Company – proizvodnja smrznutog i sušenog voća\nU selu Sirogojno, na obroncima planine Zlatibor 1991. godine Rade Ljubojević krenuo je sa porodičnim preduzetništvom. Osnovna delatnost firme je proizvodja zamrznutog i sušenog voća. 2000. godine krenuli su sa radom u maloj hladnjači, da bi 2007. godine napravili modernu hladnjaču sa kompletnom opremom po svetskim standardima.\nIz godine u godinu „Sirogojno“ beleži stalni rast izvoza, tako da 95% proizvodnje je upravo za izvoz u više od 35 zemalja Evrope, Indije, Autralije.\nSirogojno Company neguje i tradiciju ručno rađenih odevnih predmeta od vune. Uspešna saradnja sa ženama iz kraja traje od 1997. godine. Iako danas proizvodnja ručno rađenih džempera čini svega 10% prihoda kompanije, u Sirogojnu nastavljaju da neguju ovu tradiciju jer kako kažu ona predstavlja osnovni izvor prihoda tamošnjeg stanovništva.\n10. Konstruktor grupe – lider u oblasti građevinskog inžinjeringa\nKompanija Konstruktor je svoje poslovanje započela 2004. godine osnivanjem prve firme Konstruktor konsalting koja se bavila projektovanjem i izvođenjem objekata visokogradnje. 2011. godina je predstavljala prekratnicu u razvoju kompanije i te godine osnovana je firma Konstruktor metala za proizvodnju čeličnih i aluminijumskih konstrukcija. Iste godine osnovana je firma Konstruktor distribucija specijalizovana za trgovinu visokokvalitetnim građevinskim materijalom. 2016. godine Konstruktor postaje bogatiji za još jedu firmu Konstruktor oprema, a 2017. godine osnovana je firma Konstruktor Real Estate.\nDanas kompanija Konstruktor grup predstavlja vodećeg lidera u domenu projektovanja i gradnje montažnih objekata, zapošljava preko 500 radnika i 50 inženjera svih profila. Za protekli period poslovanja može se pohvaliti sa više od 200 izgrađenih objekata i 500 000 metara kvadratnih. Ognjen Kisin ispred kompanije Konstruktor grup, poneo je priznaje „Brzorastućeg preduzetnika za 2018. godinu“ istakao je prosečna stopa rasta kompanije u predhodne tri godine bila 37%, dok je u predhodne dve godine iznosila 72,9%. Pored ove nagrade kompanija ima i brojna priznanja poput „Zlatna Gazela Srbije“ – BISNODE i „Najbolji izvođač radova“ – CIJ.\nOvo su samo malobrojni dokazi da je u preduzetništvu sve moguće i da svaka država ima svoje uspešne preduzetnike. Zato krenite njihovim stopama, dodajte gas i ubrzajte svoj biznis.\nZato krenite na Akademiju preduzetništva.\n← Projektni tim\nIzveštavanje u MS Projectu →


EKO forum Zenica - Regionalna deponija\nRegionalna deponija otpada "Mošćanica" 07.06.2011\nPovodom 3 godine postojanja Regionalne deponije "Mošćanica" u Zenici, održana je manifestacija "Dan otvorenih vrata". Tom prilikom je delegacija "Eko foruma" posjetila deponiju. Imali smo priliku da se upoznamo sa načinom rada regionalne deponije, i na licu mjesta smo se uvjerili da se u radu deponije poštuju propisi zaštite okoliša, monitoringa emisija zagađujućih materija, a upoznali su nas i sa planovima budućih aktivnosti deponije.\nRukovodstvo deponije je kao ključni problem istaklo nepostojanje institucije koja bi bila ovlaštena za regionalno upravljanje otpadom. Iako je deponija projektovana tako da pokriva područje dva kantona, samo polovina općina koristi usluge deponije, što se pravda visokom cijenom transporta i deponovanja. Cijena deponovanja bi mogla biti manja ako bi se sve općine obavezale na korištenje usluga regionalne deponije.\nProblem reciklaže, odnosno korištenja iskoristivog otpada nije riješen, jer ne postoji zakonski okvir za te djelatnosti. Postoji rizik da se korištenjem iskoristivih komponenti otpada (sekundarne sirovine, papir, PET ambalaža, staklo, metali i sl.) profit prelijeva u privatne ruke, što bi umanjilo ekonomsku opravdanost postojanja regionalne deponije. Taj problem bi se mogao riješiti uspostavljanjem regionalnog centra za upravljanje otpadom, koji bi imao nadležnosti davanja "koncesija" za prikupljanje i odvajanje iskoristivog otpada.\nPredstavnici "Eko foruma" su postavili pitanje odlaganja opasnog i animalnog otpada, koji regionalna deponija sada ne prima, a koji se do sada odlagao na odlagalište "Siđe". Nažalost, odgovor na to pitanje nismo dobili.\nDobili smo informaciju da je firma "Alba" Zenica napravila postrojenje za spaljivanje animalnog otpada, ali da se još uvijek čeka izdavanje okolinske dozvole za taj pogon od strane Federalnog ministarstva. Međutim, i nakon puštanja tog pogona u rad, ostaje otvoren problem kontrole proizvođača tog otpada (mesnice, klaonice,...), odnosno kako obezbijediti mehanzime koji će proizvođače primorati da taj otpad zbrinjavaju na odgovarajući način.\nU povratku s deponije, primijetili smo da je putna komunikacija do deponije izuzetno opterećena teškim kamionima koji transportuju kamen koji se eksploatiše sa bivšeg površinskog kopa rudnika Zenica. Usljed tako povećanog obima saobraćaja, ta saobraćajnica je prilično oštećena i vrlo brzo će zahtijevati sanaciju.


Tužilaštvo na potezu u slučaju Pančevac | Autonomija\nTužilaštvo na potezu u slučaju Pančevac\nInspektori iz privrednog kriminala i poreske inspekcije “prečešljavaju” poslovanje "Pančevca" nakon što je raskinut privatizacioni ugovor sa porodicom Marković\n07. juna 2010\nVršilac dužnosti direktora nedeljnika “Pančevac” Aleksandar Vučković izjavio je danas da u redakciji tog lista inspektori iz privrednog kriminala i poreske inspekcije “prečešljavaju” poslovanje nakon što je raskinut privatizacioni ugovor sa porodicom Marković.\nVučković je na tribini o vojvođanskim medijima rekao da je u poslovanju “Pančevca” u periodu kada je tim najstarijim nedeljnikom u Srbiji gazdovala porodica Marković bilo mnogo nepravilnosti. Dodao je da je sada na tužilaštvu da proceni da li ima elemenata za podnošenje krivične prijave protiv bivših vlasnika.\nAgencija za privatizaciju raskinula je ugovor o privatizaciji “Pančevca” početkom ove godine, jer porodica Marković nikada nije uplatila drugu ratu za kupovinu lista. Oni su “Pančevac” kupili na aukciji početkom 2008. godine za rekordnih 2,2 miliona evra.\nNakon raskida ugovora, akcije “Pančevca” ponovo su prešle u vlasništvo države, a Aleksandar Vučković je zastupnik državnog kapitala u preduzeću.\nVučković je danas na tribini još rekao da je uvidom u knjige poslovanja “Pančevca” stekao utisak da je porodica Marković zapravo želela da “potpuno devastira” taj nedeljnik. “Agencija za privatizaciju nije smela da čeka dve godine da bi raskinula ugovor, morala je ranije da ga raskine jer bi time bila smanjena šteta. Sada treba sve da se obelodani, kako se primer ovakve privatizacije više ne bi ponovio”, kazao je Vučković.\nPrema njegovim rečima, zbog takvog lošeg poslovanja “Pančevac” je od nekada profitabilnos preduzeća postao preduzeće duguje. Vučković je rekao da je uveren da će uprkos svemu list izaći iz krize jer ima stabilan tiraž i oglase.\nOn je naveo da je “Pančevac” radio u prostorijama koje su u vlasnistsvu porodice Marković, a sami vlasnici lista su neprestano povećavali kiriju, koja danas iznosi 4.000 evra mesečno. Najavio je da će se redakcija lista sada preseliti u drugi prostor, koji će biti tri puta jeftiniji.\nVučković je rekao da “Pančevac” ima dva miliona dinara nenaplaćenih potraživanja i dodao da su bivši vlasnicinekim klijentima tolerisali da ne plaćaju obaveze za oglase po dve godine.


Član 98. stav 4. Zakona - Najkasnije do podnošenja prijave radova, investitor je dužan da izvrši uplatu doprinosa za uređivanje građevinskog zemljišta u celosti, odnosno ako plaća na rate da uplati prvu ratu i dostavi sredstvo obezbeđenja plaćanja. Član 140. Zakona - Građevinska dozvola prestaje da važi ako se ne otpočne sa građenjem objekta, odnosno izvođenjem radova, u roku od dve godine od dana pravnosnažnosti rešenja kojim je izdata građevinska dozvola. PITANjE: Nakon izdavanja građevinske dozvole investitor može da uplati prvu ratu nakon 2 godine. Da li je iznos doprinosa koji se utvrđuje rešenjem fiksan? Da li je u skladu sa zakonom da se do prve uplate doprinosa vrši revaloraizacija celokupnog iznosa?\nOdlukom jedinice lokalne samouprave je moguće, na osnovu člana 97. stav 7. Zakona, urediti metod valorizacije u slučaju plaćanja doprinosa na rate, kao i druga pitanja značajna za obračun i plaćanje doprinosa za uređivanje građevinskog zemljišta. Smatramo da to uključuje i način valorizacije iznosa doprinosa u slučaju proteka dužeg vremenskog perioda između trenutka obračuna doprinosa i trenutka plaćanja, što bi se primenjivalo i na situacije kada se plaćanje vrši jednokratno.


Višković: Razvoj avio-saobraćaja jedan od strateških ciljeva - mojKontakt portal - Radio Televizija Kontakt\nVišković, koji je na Aerodromu Banjaluka, u Mahovljanima kod Laktaša, prisustvovao promociji prvog leta avio-kompanije “Rajaner” na liniji Berlin-Banjaluka-Berlin, rekao je novinarima da se Srpska sigurno kreće ka ostvarenju plana od 150.000 do 200.000 putnika u ovoj godini. “Neke komšije će na tom putu sigurno da nam pozavide, pa možda čak i da ometaju naš razvoj, ali Vlada prihvata da je unapređenje avio-sabraćaja jedan od strateških ciljeva Srpske”, poručio je Višković.\nPolicija izuzetno značajna za budućnost Srpske\nPredsjednik Vlade Republike Srpske Radovan Višković čestitao je danas pripadnicima Ministarstva unutrašnjih poslova 4. april – Dan policije Republike Srpske, navodeći da će Vlada snažno podržati razvoj i modernizaciju policijskih snaga, uvažavajući činjenicu da je policija izuzetno značajna za Republiku Srpsku i njenu budućnost.\n“U ime Vlade i u svoje ime upućujem vam najiskrenije čestitke povodom 4. aprila – Dana policije Republike Srpske”, naveo je Višković u čestitki.\nPremijer Srpske je naglasio da se sa pravom i ponosom može reći da Policija Srpske izvršava profesionalno i odgovorno sve svoje zadatke, te da je jedan od najvažnijih stubova društva, saopšteno je iz Biroa Vlade Srpske za odnose s javnošću.\nVišković je izrazio duboko poštovanje prema pripadnicima policijskih snaga koji su učestvovali u stvaranju Republike Srpske, kao i porodicama policajaca koji su svoje živote dali za Srpsku.\n“Uz želju da i dalje budete garant bezbjednosti i stabilnosti u Srpskoj, čestitam vam još jednom vaš praznik i želim puno zdravlja, sreće i uspjeha na ličnom i profesionalnom planu”, naglasio je predsjednik Vlade Republike Srpske.


UNSA: Vlada KS usvojila zakon, a nije planirala potrebni novac – STUDOMAT.ba\nNajava za 10. juni: Omladinski program BHR1\nNakon što se grupa studenata prije nekoliko dana okupila ispred Elektrotehničkog fakulteta protestirajući zbog nepoštivanja Zakona o besplatnom školovanju djece šehida i poginulih boraca, reagiralo je i Ministarstvo za obrazovanje, nauku i mlade KS.\nKako saznaje Dnevni avaz, iz Ministarstva su proslijedili uputstvo svim dekanima fakulteta Univerziteta u Sarajevu kako bi se omogućilo studentima iz ove kategorije da nesmetano polažu ispite.\n– U uputstvu fakultetima jasno piše da se zakon i prava vezana za boračku populaciju moraju poštivati. Prilikom donošenja zakona neko nije računao na to da se za ovu stavku trebaju izdvojiti određena sredstva. U saradnji s Ministarstvom za boračka pitanja KS aktuelizirali smo problem i iznijeli ga na Vladi. Formirana je ekspertna grupa koja mora pronaći način da se potrebna sredstva obezbijede, kazao je za Dnevni avaz ministar Damir Marjanović.\nStudenti se već godinama bore za poštivanje zakona kojim je predviđeno da djeca šehida i poginulih boraca školovanje plate fakultetima, nakon čega će im Kanton sredstva refundirati.\n– Lično podržavam zakon, ali me čudi da prilikom njegovog donošenja tadašnje Ministarstvo finansija nije ponudilo model finansiranja. O ovom problemu razgovarano je na posljednjoj sjednici Skupštine KS, dodao je Marjanović.\nReakcija Udruženja “Steleks”\nU povodu proteklih protesta oglasili su se i ispred Udruženja studenata Elektrotehničkog fakulteta u Sarajevu “Steleks” iz kojeg navode da čine sve kako bi se ispoštovala prava djece šehida i poginulih boraca, ali su se ogradili od optužbi prema ovom fakultetu.\n– Postupci Muzafera Puščula ne odražavaju stav ostalih studenata i na protestima održanim 3. juna nisu učestvovali studenti Elektrotehničkog fakulteta. Stojimo iza svih studenata koji svoja prava traže na primjeren način, saopćili su iz “Steleksa”.


Migrantska kriza: U EU se ograde ruše, a ne grade nove\nMigranti stižu na grčko ostrvo Kos, 16. avgust 2015.\nU Evropskoj komisiji danas potvrđeno da je Grčkoj upućeno 470 miliona evra za rešavanje problema imigranata koji u hiljadama stižu u zemlju.\nEvropska unija i cijeli svijet se suočavaju sa najvećom izbjegličkom krizom od Drugog svjetskog rata, upozoreno je u Briselu, u svjetlu sve većeg priliva imigranata u južne evropske države.\nSamo u Grčku i samo tokom jula došlo je 50 hiljada izbjeglica iz Sirije i Iraka, što je gotovo dest puta više nego godinu ranije. Trenutno je na udaru najviše Grčka, kojoj je EU, uz pojačanu pomorsku akciju kontrole granica, odobrila 470 miliona evra za sprovodjenje politike azila i unutrašnje bezbjednosti.\nIpak, naglašavaju u Evropskoj komisiji, komentarišući izgradnju ograda duž granica kakve se prave u Madjarskoj, u EU se ograde ruše, a ne grade nove.\n"Danas se svijet suočava sa najvećom izbjegličkom krizom od Drugog svjetskog rata. Sama Evropa se našla u situaciji da se bori sa problemom velikog priliva ljudi koji traže utočište unutar naših granica", rekao je Dimitris Avramopulos, evropski komesar za migracije i unutrašnje poslove.\nTako upozorava Avramopulos, koji sa cijelom Evropskom komisijom dijeli ozbiljnu zabrinutost trenutnim prilikama.\nSituacija na jugu EU je iz dana u dan sve teža, davno već prelazeći u kritičnu. Trenutno je na najvećem udaru Grčka na čija ostrva noću sa turskih obala pristižu stotine gumenih čamaca i krhkih plovila, prepunih izbjeglica sa ratnih područja Iraka i Sirije.\nSamo u julu ove godine u Grčku je pristiglo gotovo 50 hiljada izbjeglica što je deset puta više nego godinu ranije. Sama Grčka ne može da se nosi sa tim problemom.\nEvropski komesar je zato pozvao ostale člance EU da se snažnije uključe u problem, da iskažu soidarnost a sama Evropska komisija planira da do kraja godine odredi nove, više obavezne kvote državama članicama za smještaj onih kojima je prepoznato pravo boravka na području EU.\nA evropski humanitarci upozoravaju da je trenutni smještaj izbjeglica na granici izdrživog. Zemlje na prvoj liniji, opet, pravdaju se nedostatkom sredstava i podrške ostatka EU te je zato nedavno samo Grčkoj odobreno gotovo pola milijarde eura za smještaj izbjeglih, ispunjenje evropskih standarda azila ali i za unutrašnju bezbjednost zemlje. Uslov je da država hitno formira tim koji će se baviti namjenskim trošenjem sredstava.\nDanas je saopšteno da prvih 30 miliona može na račun Atine biti prebačeno već za koji dan.\nAli probleme nemaju samo Grčka i Italija. Prvoj liniji se pridružila i Madjarska.\n"Ako je 50 hiljada ljudi došlo u Grčku tokom jula mjeseca, više nego tokom cijele prethodne godine, njih oko 35 hiljada je došlo i u Madjarsku, što znači da se ta zemlja pridružuje Italiji i Grčkoj kao najizloženijim državama", ističe Avramopulos.\nIpak, u Evropskoj komisiji naglašavaju da gradnja ograde uz granicu sa Srbijom nije evropsko rješenje i da takav projekat nikada neće dobiti evropsku finansijsku podršku. U EU ograde rušimo "a ne gradimo nove", poruka je iz Brisela.\nNorveški brod dovezao migrante do Sicilije\nU međuvremenu, danas se na obali Sicilije ukotvio norveški brod za spasavanje, Siem Pilot, sa 416 migranata i tela 49 žrtava, preminulih od udisanja izduvnih gasova tokom opasnog prelaska iz Afrike do Evrope, preko Sredozemnog mora.\nTela su bila smeštena u kontejnere na brodu, koji je doplovio do Katanije nakon što je obalska straža spasila 313 migranata sa jednog prenatrpanog ribarskog broda u blizini libijske obale.\nJoš 103 migranata je pristiglo pomenutim norveškimm brodom, pošto ih je ranije spasao nemački brod po odlasku iz Libije u malom, gumenom čamcu.\nTela žrtava preneta su u gradsku mrtvačnicu, i verovatno će biti sahranjena na lokalnom groblju.


Forum žena SBBBiH Visoko: „Korištenje novih tehnologija kao alat prezentacije i animiranja javnosti”. – Magazin Plus\nHome/Forum žena SBBBiH Visoko: „Korištenje novih tehnologija kao alat prezentacije i animiranja javnosti”.\nForum žena SBBBiH Visoko: „Korištenje novih tehnologija kao alat prezentacije i animiranja javnosti”.\nNa inicijativu Foruma žena SBB Visoko a u saradnji sa Fondacijom Heinrich Böll i Udruženjem INFOHOUSE, aktivistkinje Fondacije CURE bit će održana radionica „Korištenje novih tehnologija kao alat prezentacije i animiranja javnosti”.\nRadionica će biti održana 13.05.2013 (ponedeljak), sa početkom u 18:00 sati u prostorijama Galerije „LIKUM 76” u Visokom.\nNa radionici će se govoriti o novim tehnologijama, novim medijima i o internet prostoru koji može poslužiti kao odličan alat u promovisanju aktivnosti.\nRadionica je namijenjena svim ženama i djevojkama koje žele saznati više o načinima animiranja javnosti putem novih tehnologija koje omogućavaju široki spektar djelovanja i komunikacije sa javnošću i o važnosti akcija koje su izgrađene na platformi novih medija.\nPrezentatorice i voditeljice radionice će biti Vedrana Frašto i Jadranka Miličević.\nCilj radionice je da se učesnice informišu o važnosti novih tehnoligija, te kroz pozitivne društvene primjere uvidimo način na koji učesnice mogu djelovati kako bi promovisale svoje ideje. Pozivamo sve zainteresovane djevojke i žene da nam se pridruže i uvećaju svoje znanje o novim tehnologijama i njihovom značaju na ovoj edukativnoj radionici.\nForum žena SBBBiH Visoko\nPremijer liga BiH: 28. kolo - Željo šampion BiH\nOpćina Visoko: Čestitka povodom Međunarodnog dana sestrinstva


Završena Redovna akcija dobrovoljnog davalaštva krvi – GM Press\nRedakcija 9 jula, 2020\t0 Komentara\nPrilikom Redovne akcije dobrovoljnjog davanja krvi, Crveni krst Gornji Milanovac i zavod za Transfuziju krvi Kragujevac –u osnivanju vodi se računa o dobrovoljnim davaocima i poštuju preporuke Ministarstva zdravlja. Lekarski pregled i merenje temperature uobičajene su pripreme i procedura kada su u pitanju dobrovoljni davaoci krvi.\n– Situacija sa Korona virusom je svakako uticala na nešto manji odziv dobrovoljnih davalaca danas, pa apelujemo na sugrađane da se priključe sledećoj akciji jer su sve mere zaštite preduzete i nema razloga za strah. – rekao je za GM PRESS Nebojša Ivović, sekretar Crvenog krsta u Gornjem Milanovcu.\nNebojša Ivović, sekretar Crvenog krsta / foto: GM Press\nIz Crvenog krsta smatraju je upravo tokom pandemija i vanrednih situacija, krv najpotrebnija. Prema Ivovićevim rečima, u današnjoj akciji prikupljene su jedinice negativne krvne grupe, čije zalihe najčešće nedostaju.\n– Prethodnih akcija smo apelovali na davaoce sa negativnom krvnom grupom koji su najviše i učestvovali u današoj akciji, a nadamo se da će tokom sledeće akcije doći još veći broj dobrovoljnih davalaca – rekao je Ivović.\nSledeća akcija dobrovoljnog davanja krvi je za dve nedelje, a iz Crvenog krsta apeluju na sugrađane da budu heroji i daju krv.\nTags: akcija dobrovoljnog davanja krvi, crveni krst gornji milanovac, gornji milanovac


Dejan Paunović: Želimo da titulom okončamo sezonu – Radio Požega 94.7 FM\nPožega, 2. decembar 2019. – Fudbaleri Ariljske rampe, napravili su “odličan posao” tokom jesenjeg dela sezone u Zlatiborskoj okružnoj ligi. Ekipa, koja je na okupu nekoliko sezona, uz par pojačanja, tokom prvog dela prvenstva, upisala je 11 pobeda, uz dva poraza i sa 33 boda zaposela čelnu poziciju tabele. Trener ovog kluba Dejan Paunović, za Požega radio, kaže da je jedinstvo tima jedan od ključnih faktora dosadašnjih dobrih rezultata. Prema njegovim rečima prvobitni plan je bio plasman u vrhu tabele, ali su se kockice složile i sada su razmišljanja usmerena ka ostanku na liderskoj poziciji i plasmanu u zonski rang takmičenja, što bi bio najveći uspeh kluba od osnivanja.\nUprava kluba je dodatno angažovana na popravljanju infrastrukture, što je i glavni uslov za učešće u višem stepenu takmičenja, dodaje Paunović. Igrači su trenutno na pauzi, koja će potrajati do početka februara, za kada je planiran početak priprema, tokom kojih će, osim rada na snazi i taktici, biti odigrano i dosta pripremnih utakmica.\nDejan Paunović kaže da se već sada radi na dovođenju novih fudbalera i da je, za sada, potvrđen dolazak trojice igrača, a da će se uskoro znati i konačan spisak “novajlija”. Prema rečima trenera Paunovića, prvih pet kola prolećne sezone, daće odgovore na mnoga pitanja, a ukoliko se, u tom periodu, zabeleže dobri rezultati, već tada bi “šampanjac mogao biti stavljen na hlađenje”!\nKompletan razgovor sa Dejanom Paunovićem možete čuti klikom na strelicu dole


Izbori za lokalni, pokrajinski i republički parlament zakazani za 26. april | (Vesti - 04. 03. 2020) Subotica.com\n04.03.2020. u 12:05h\nIzbori za lokalni, pokrajinski i republički parlament održaće se 26. aprila 2020. godine. Zvaničnim objavljivanjem datuma praktično je počela predizborna kampanja, a već sada je poznato da su neki politički akteri najavili bojkot.\nPredsednik Srbije, Aleksandar Vučić, raspisao je danas u podne redovne izbore za republički parlament, ranije prepodne predsednica Skupštine, Maja Gojković, učinila je to za odbornike skupština gradova i opština, dok je to za pokrajinu Vojvodinu učinio Ištvan Pastor, dan ranije.\nSPUŠTEN CENZUS, VIŠE ŽENA NA LISTAMA - Skupština Srbije je nedavno usvojila predlog da cenzus na predstojećim izborima umesto dosadašnjih pet, bude tri odsto, a da će žene na lokalnim i republičkim listama biti zastupljene minimalno 40 odsto.\nPredsednica republičkog parlamenta pozvala je građane da iskoriste svoje pravo i izađu na redovne izbore u kojima će, kako kaže, imati priliku da svojim glasom u demokratskom izbornom procesu odlučuju o budućnosti lokalnih samouprava i njihovom daljem razvoju. Predsednik Skupštine APV je takođe pozvao građane da izađu na birališta, kao i sve aktere na borbu argumentima. Predsednik Vučić je pozvao narod da po svojoj volji izaberu svoje političke vođe, ističući da će 50 dana kampanje biti sasvim dovoljno "da narod donese pravu odluku".\nNeke političke stranke, organizacije i pokreti još ranije najavili su bojkot izbora, navodeći da ne postoje uslovi za pošteno nadmetanje. S obzirom da od podneva i zvanično kreće predizborna kampanja, iako je samo formalnost da se Odluka zavede u Službeni glasnik, očekuje se da će u narednim danima biti poznato ko će od političkih aktera učestvovati, a ko bojkotovati izbore zakazane za 26. april.\nDa li planirate da učestvujete na izborima 26. aprila?\nDa, to je moja građanska dužnost Ne, ne interesuju me izbori i glasanje Još uvek ne znam, sačekaću da vidim programe\nDa, to je moja građanska dužnost\nNe, ne interesuju me izbori i glasanje\nJoš uvek ne znam, sačekaću da vidim programe\nUkupno 381 glasova\nIzbori u Subotici republički izbori parlamentarni izbori lokalni izbori subotica pokrajinski izbori izbori za skupštinu grada izbori2020


Dobrodošlica za sve goste Beograda! Aerodrom "Nikola Tesla" toči besplatno pivo! - Naši u svetu\nDobrodošlica za sve goste Beograda! Aerodrom “Nikola Tesla” toči besplatno pivo!\nObjavljeno 15/08/19 u 15:30\nBEOGRAD – U sklopu promocije “Belgrade Beer Festa”, na Aerodromu “Nikola Tesla” će od 14. do 18. avgusta biti organizovana dobrodošlica za sve goste Beograda – u obezbeđivano-restriktivnoj zoni, holu za preuzimanje prtljaga, biće postavljen štand sa točilicama iz kojih će se turistima točiti besplatno pivo srpskih kraft pivara.\nPremijerno će biti predstavljeno i kraft pivo “Trio Fantasticus”, koje je napravljeno specijalno za “Beer Fest” u kolaboraciji tri kraft pivare: “Dogma”, “Crow” i “Tron”.\nOvo će biti jedinstveni poziv turistima da svako veče dođu na beogradsko Ušće i uživaju sa desetinama hiljada ljudi u atmosferi koja može da se doživi samo na “Beer festu”, ističu organizatori.\nPočetak akcije obeležiće događaj sutra, u 11.30 sati, kada će muzičari koji nastupaju na Beer Festu, Dragi Jelić, Marko Louis, Inspektor Blaža, Aca Seltik, Ida Prester, točiti pivo.\n“Begrade Beer Fest je najposećeniji muzičko-pivski festival u jugoistočnoj Evropi i samim tim jedna od manifestacija koja na najbolji način predstavlja Beograd i Srbiju u svetu. Već 17 godina ciljevi festivala su isti – da privlači goste iz celog sveta i da bude mesto druženja i tolerancije.\nZato je beogradski Beer Fest jedan od projekata koji se predstavlja i kroz platformu ”Serbia creates”, koju realizuje Savet za kreativne industrije Vlade Republike Srbije”, naglašeno je u saopštenju Beogradske kulturne mreže.\n“Belgrade Beer Fest”, 17. po redu, počinje danas Rok operom kada će više od 100 izvođača na bini oživeti nezaboravne rok hitove.\nDo 18. avgusta na četiri bine nastupiće više od 600 muzičara, a na više od 100 štandova u ponudi će biti preko 400 različitih pivskih ukusa velikih pivskih industrija Heineken, Apatinske pivare i Valjevsko pivo.\nAerodrom Nikola TeslaBelgrade beer festBesplatno pivoPivopromocija\nZbog magle i jutros otkazana pojedina sletanja i poletanja sa aerodroma “Nikola…


Više od 500.000 građana u BiH živi na ivici siromaštva – Fokus.ba\nMeđunarodni dan borbe protiv siromaštva obilježen u Banjaluci\n“Na osnovu podataka Agencije za statistiku BiH više od 500.000 građana u BiH živi na ivici siromaštva”, rekao je Duško Vejinović, predsjednik Udruženja nastavnika i saradnika Univerziteta u Banjaluci.\nOn je istakao da su djeca među najosjetljivijim kategorijama i da gotovo 100.000 djece u BiH liježe spavati bez večere, gladni, a da to često ne dopire do nosioca vlasti kako bi taj problem rješavali ekonomskim i socijalnim reformama, rješavanjem pitanja nezasposlenosti i sličnim mjerama.\n“Neophodno je da svi segmeti civilnog društva uključe se u aktivnosti podizanja svijesti kod svih slojeva društva, pogotovo kod vladajućih struktura da se učini više napora da funkcionišu institucije”, kazao je Vejinović.\nPrema njegovim riječima sramno je da danas statistika Evropske zajednice, EUROSTAT ukazuje da je BiH po siromaštvu samo ispred Albanije. Dodao je i da su pogrešni statistički podaci da se zadnjih godina smanjuje siromaštvo.\n“Ono se nije smanjilo već u prosjeku oko 100.000 građana napušta BiH, pogotovo mladih”, kazao je Vejinović.\nDragan Gnjatić, predsjednik Sindikata obrazovanja, nauke i kulture RS-a, rekao je da je ovo treća godina da organizuju obilježavanje Međunarodnog dana borbe protiv siromaštva, te je izrazio žaljenje što nije više pozvanih prisustvovalo obilježavanju.\n“Ovom prilikom ukazujemo na težak položaj socijalnih kategorija, invalida, nezaposlenih, djece prije svega, onima koji odlučuju o tome da imamo osjetljivosti prema tim kategorijama i da imamo bolji, ljepši, kvalitetniji život ne samo za njih nego svih na ovim prostorima”, rekao je Gnjatić.


Pripreme za najveće muzičko takmičenje: Audicije za “Ritam Evrope” iduće sedmice - Glas Srpske\nLj. A. 23.01.2020 08:40\nBIJELjINA - Audicija za najveće muzičko takmičenje u zemlji “Ritam Evrope”, namijenjeno takmičarima uzrasta od 12 do 20 godina, biće održana 29. januara u bijeljinskoj Galeriji Centra za kulturu “Semberija”, dok će u Trebinju biti održana 31. januara u tamošnjem Kulturnom centru.\nŠefica Odsjeka u Odjeljenju za društvene djelatnosti grada Bijeljina Ljubice Mlađenović rekla je da je na sastanku sa direktorima osnovnih i srednjih škola, muzičkih škola, predstavnicima kulturno-umjetničkih društava i plesnih klubova sa područja grada, predstavljen ovaj projekat i upućen poziv nastavnicima, profesorima i đacima za učešće na audiciji.\n- Na audicijama će biti izabrane grupe mladih sastavljene od najtalentovanijih pjevača, svirača, plesača, koje će izvoditi dogovorenu numeru na jeziku jedne zemlje. Za svaki grad iz Republike Srpske koji učestvuje u projektu mladi muzičari će imati podršku predstavnika ambasada iz zemalja Evrope - rekla je Mlađenovićeva i dodala da pobjednička grupa kao nagradu dobija organizovanu posjetu zemlji na čijem jeziku su izvodili muzičku numeru.\nOdabrani će imati priliku da svoj vrhunski talenat za pevanje i ples usavršavaju tokom šestomjesečnih priprema, sa trenerima glasa kao i umjetničkim direktorima scenskog performansa programa “Ritam Evrope”. Cilj ovog muzičkog festivala je da mladima iz Republike Srpske kroz muziku približi kulture drugih zemalja i predstavi kulturu Republike Srpske diplomatama i javnosti u drugim zemljama.\nProgram “Ritam Evrope” biće u maju ili junu emitovan uživo iz grada domaćina 2020. godine - Istočnog Sarajeva. Zahvaljujući direktnom prenosu na programu Radio-televizije RS, ovo omladinsko muzičko nadmetanje moći će da prati milionski auditorijum i van granica Srpske, a sve takmičare ocjenjivaće žiri gradova učesnika, kao i publika, SMS porukama.\nU Bijeljini nema novih zaraženih virusom korona, izliječeno još troje\nEvropska unija donirala Brčkom 300 vizira\nDerventa: Supermarket "Đurić" donirao pakete za socijalno ugrožene\nFoča: Položeno cvijeće i prislužene svijeće povodom dana fočanskih brigada\nUgljevik: Eparhija zvorničko-tuzlanska donirala maske Domu zdravlja\nSokolac: Na Ivan polju gorjelo oko 20 hektara površine\nKotor Varoš: Uređeno gradsko šetalište\nPandemija natjerala mladence da odgode svadbena veselja: Sudbonosno “da” čeka jesen


Radovi – ANSUZ\nSajber bezbednost i anonimnost\nPosted on 08/03/2018 30/03/2018 by Ansuz Admin\nDa li smo bezbedni na internetu? Pored svih prednosti i pogodnosti koje nam internet pruža, postoje i brojne opasnosti. Kratak odgovor na ovo pitanje bi bio: “Ne, nismo bezbedni, ali nije potrebno puno znanja da bismo bili”. Zbog toga smo danas ovde, da bi govorili o nekim osnovnim pravilima i Pročitaj više…\nGranica izmedju asertivnog i agresivnog ponašanja\nPojam asertivnost je jako nezahvalan za definisanje jer obuhvata široko polje delovanja i ponašanja, pored toga postoje i znatne nesuglasice među autorima oko toga gde tačno prestaje asertivnost, a počinje agresivnost. U šire odrednice asertivnog ponašanja ubrajaju se sledeće oznake: • to je osnovno ljudsko pravo • otvoreno i prikladno Pročitaj više…\nUgao posmatranja problema\nPosted on 11/02/2015 12/02/2015 by admin\nNema osobe na svetu koja se u određenom preiodu života nije suočila sa većim problemom ili poteškoćom, a nisu retke ni osobe koje čitav život doživljavaju kao problem. Da bimo uopšte govorili o rešavanju problema, moramo prvo definisati problem, simptom tog problema, a zatim metod kojim ćemo problemu pristupiti. Kao Pročitaj više…


Objavio u 1. februara 2017.\nOdbornici Skupštine opštine Kula usvojili su na današnjem zasedanju Odluku o izmenama i dopunama Odluke o Opštinskoj upravi kojom se vrši organizaciona promena u okviru uprave u cilju efikasnijeg obavljanja poslova. Odeljenje za javne nabavke je prestalo da postoji, a ove poslove će ubuduće raditi Odeljenje za finansije i privredu. Takođe, iz Odeljenja za finansije i privredu izdvaja se odsek za naplatu javnih prihoda i formira kao posebna organizaciona jedinica. Odeljenju za investicije, zaštitu životne sredine i energetski menadžment dodati su novi poslovi, a reč je o pripremi i predlaganju nacrta akata koje donose opštinski organi u oblasti zaštite poljoprivrednog zemljišta i poslovi nadzora nad izvršenjem poverenih poslova komunalnim preduzećima i drugim privrednim subjektima.\nSkupština je usvojila početni likvidacioni bilans Javnog preduzeća „Zavod za izgradnju“ – u likvidaciji kojeg je obrazložio likvidacioni upravnik Igor Ilin, kao i rešenja o davanju saglasnosti na Program rada ustanova čiji je osnivač opština – Kulturnog centra Kula, domova kulture u Crvenki, Sivcu i Ruskom Krsturu, Narodne biblioteke, Sportskog centra Crvenka, Centra za socijalni rad i Turističke organizacije opštine.\nNa 7. sednici Skupštie opšzine Kula je imenovan direktor i zamenika direktora Doma zdravlja. Ovu funkciju u naredne četiri godine obavljaće dosadašnji direktor dr Žarko Ševin, a njegov zamenik biće dr Ljiljana Beronja. Zbog sukoba interesa dr Ljiljana Beronja podnela je ostavku na funkciju člana Opštinskog veća. Odbornici su tajnim glasanjem za člana Opštinskog veća izabrali Jovana Novakova iz Sivca.


Budućnost je i 19. put poražena u Evroligi. Olimpijakos je u 25. kolu najelitnijeg klupskog košarkaškog takmičenja slavio u „Morači” sa 76:89 (21:27, 13:24, 20:22, 22:16).\nGrke je do 13. trijumfa predvodio sjajni Nikola Milutinov koji je zabeležio dabl-dabl. On je meč završio sa 15 poena, 12 skokova i dve asistencije.\nCrveno-beli iz Pireja su od starta imali prednost, a šampion ABA lige je uspeo samo da se spusti na poen zaostatka u finišu prve deonice. I to je bilo sve, jer izabranici Jasmina Repeše nisu uspeli da pariraju raspoloženim Grcima, u čijim redovima je pored Milutinova, odličan bio i Jorgos Printezis koji je postigao 19 poena.\nFilip Barović je postigao 13 poena\nU ekipi iz Podgorice najefikasniji su bili Edvin Džekson sa 13 poena i sedam asistencija i Filip Barović, koji je ubacio 13 koševa, uz šest uhvaćenih lopti.\nZa Budućnost tek predstoji najvažniji deo sezone u kojem će se u ABA ligi boriti za trofej i ponovni plasman u Evroligu.


Ko vodi u Banjaluci: Stanivuković ili Radojičić – Visokoin.com\nKo vodi u Banjaluci: Stanivuković ili Radojičić\nSNSD se nalazi pred još jednom velikom pobjedom, imamo odlične trendove, prije svega to se odnosi na Prijedor što se nije dogodilo u posljednjih dvadeset godina, saopćeno je večeras iz Izbornog štaba ove stranke.\nGovoreći o rezultatima u Banjaluci, iz SNSD-a su kazali da tu treba sačekati.\n”Infomacije iz Banjaluke pristužu sporo, imamo vrlo dobre pokazatelje u pojedinim mjesnim zajednicama u Banjaluci kao što je naprimjer Krupa na Vrbasu. imamo i dobre pokazatelje iz drugih mjesnih zajednica, ali ćemo morati malo sačkaati jer se informacije sporije obrađuju”, rekao je Srđan Rajčević.\nKako je dodao, SNSD ima odlične trendove u Prijedoru, Trebinju, Gradišci, Foči, Gacku, Zvorniku, Istočnom Sarajevu.\nPotpredsjednik Partije demokratskog progresa Igor Crnadak izjavio je večeras da preliminarni rezultati pokazuju da je PDP zajedno s partnerskim strankama napravio ozbiljan zaokret na političkoj sceni u Republici Srpskoj.\n”Po svemu sudeći, novi gradonačelnik Banje Luke bit će naš kandidat Draško Stanivuković i po svim trenutnim pokazateljima nemoguće je da se to promijeni”, istakao je Crnadak.\nDodao je da je u Kotor Varoši ponovo izabran njihov kandidat, koji je i sadašnji načelnik, te da su zajednički kandidati pobijedili i u Modriči i Bosanskom Brodu.\n”Veoma blizu smo pobjede i u Derventi, a posebno nas raduje da naš kandidat vodi u Bijeljini”, naglasio je Crnadak.


Gradonačelnik Simo Salapura obišao radove u ulici Radnoti Mikloša\nGradonačelnik Zrenjanina Simo Salapura i direktor JKP „Vodovod i kanalizacija“ Predrag Bodiroga obišli su danas radove na sanaciji havarije na kanalizacionoj mreži u ulici Radnoti Mikloša.\nHavariju je izazvalo urušavanje putne površine, zbog čega je saobraćaj, iz tehničkih i bezbednosnih razloga, u jednom delu pomenute ulice bio u prekidu od 4. septembra. Kompleksni radovi su, inače, započeti prošle nedelje. Očekivanja su da će biti završeni u narednih desetak dana.\n– U pitanju su zahtevni radovi, zbog kojih radnici rade na dubini od blizu šest metara. Stoga je bilo potrebno određeno vreme za njihovu pripremu. Zahvalio bih se sugrađanima na strpljenju i razumevanju. Takođe, izvinio bih se svima onima koji su eventualno imali neprijatnosti zbog priprema za izvođenje radova – poručio je gradonačelnik Salapura.\nPROČITAJTE JOŠ: Za izgradnju auto-puta Beograd – Zrenjanin iz državne kase 630 miliona\n– Prosto je nemoguće da stalno sve funkcioniše u najboljem redu. Pogotovo ako uzmemo u obzir i činjenicu da se na godišnjem nivou evakuiše oko šest miliona kubika otpadnih voda i kišnice – istakao je Salapura.\nPredrag Bodiroga: Crpna stanica je od velikog značaja\n– Sve to je zahtevalo određeno vreme. Najvažnije je da su radovi počeli i očekujem da će u narednih desetak dana biti i okončani. Paralelno sa radovima na sanaciji havarije, JKP „Vodovod i kanalizacija“ će sprovesti i radove na potpunoj reparaciji crpne stanice. Ona se nalazi u pomenutoj ulici, a njoj pripada i kanalizaciona mreža na kojoj se sanira havarija. Ova crpna stanica je izgrađena 1984. godine i odavno je zahtevala ozbiljniju rekonstrukciju, kao i deo mreže u ulici Radnoti Mikloša. Ona je od velikog značaja jer se preko nje prikuplja fekalna i kišna kanalizacija sa teritorije više od polovine grada. Mislim da ćemo sada za jedan duži period rešiti ovaj problem – naglasio je Bodiroga.\nBodiroga je dodao da je vrednost radova 11,8 miliona dinara.\nNakon završetka svih navedenih radova, ulica Radnoti Mikloša biće ponovo otvorena za saobraćaj.\nTagovicrpna stanica kanalizaciona mreža Predrag Bodiroga Simo Salapura ulica Radnoti Mikloša\nMileševka nanela poraz domaćim košarkašicama (Foto)


Nastavljene konsultacije o formiranju Vlade, Vučić s Zukorlićem i Pastorom | INFO PRES\nNaslovna POLITIKA Nastavljene konsultacije o formiranju Vlade, Vučić s Zukorlićem i Pastorom\nNastavljene konsultacije o formiranju Vlade, Vučić s Zukorlićem i Pastorom\nKonsultacije o formiranju nove Vlade Srbije nastavljene su u Predsedništvu, a predsednik Srbije Aleksandar Vučić razgovarao je sa predstavnicima izborne liste Muamera Zukorlića koji je posle sastanka poručio da su Srbiji potrebni nova vlada i novi premijer sa puno više energije i kredibilnosti. Vučić se danas sastao i sa predstavnicima izborne liste Saveza vojvođanskih Mađara.\nPredsednik Saveza vojvođanskih Mađara (SVM) Ištvan Pastor izjavio je danas da će SVM „biti deo parlamentarne većine na republičkom, pokrajinskom i na lokalnom nivou i deo izvršne vlasti na nivou državnih sekretara“.\n„Što se tiče ostalih nivoa oko tih stvari nismo danas razgovarali, niti je to tema razgovora sa predsednikom Republike“, rekao je Pastor novinarima posle sastanka sa predsednikom Srbije Aleksandrom Vučićem koji je održan u okviru konsultacija o formiranju nove Vlade Srbije. Pastor je rekao da bi, prema sadašnjem stanju stvari i dogovoru, on i u naredne četiri godine trebalo da bude predsednik Skupštine Autonomne pokrajine Vojvodine.\nOn je rekao da SVM želi da učestvuje u izvršnoj vlasti tako što će imati državne sekretare u šest,sedam ili osam ministarstava, ali je naveo da još nije definisano u kojim. Pastor je rekao da je „načelna spremnost i mogućnost oko toga dogovorena i potvrđena“. On je rekao da nešto „jače, direktnije učešće SVM želi da ima na pokrajinskom i na lokalnom nivou“. Pastor je rekao da su razgovarali i o tome pred kakvim izazovima se nalazi Srbija, o problemu sa korona virusom, o ekonomskim tokovima kao posledicama te situacije, o evropskoj politici i poziciji Srbije, o oblicima i načinu njihove saradnje.\n„Načelan je dogovor da nastavimo ono što smo izgradili u proteklih šest godina. Imaćemo konkretan tekstualno definisan koalicioni sporazum sa opredeljenjima, ciljevima i projektima, kao što je to bilo u proteklom mandatnom periodu“, rekao je Pastor i istakao da će se ta saradnja odnositi na državni, pokrajinski i lokalne nivoe.\nPastor je rekao da smatra da će za dve nedelje sve konkretizovati i da će, što se tiče SVM, moći da se pristupi konstituisanju skupština i izvršnih organa. Na pitanje novinara da li su sa Vučićem razgovarali o glasovima koje je na izborima SVM dobio u Vranju, Pastor je odgovorio da su razgovarali o tome, ali je naveo da nisu razgovarali o tome „kao o nečemu što Vučić kao predsednik Republike i delegacija SVM treba da raščišćava“.\n„Oko ukupnog procesa izbora naša savest je potpuno čista i naši rezultati su čisti kao suza“, istakao je Pastor.\nVučić je juče razgovarao sa predstavnicima izborne liste „Albanske demokratske alternative – Ujedinjena dolina“, dok je predsednik Stranke demokratske akcije Sulejman Ugljanin odbio da dođe na konsultacije.\nU petak, 17. jula zakazani su razgovori sa liderom Srpskog patriotskog saveza Aleksandrom Šapićem, a za ponedeljak, 20. jula sa predsednikom Socijalističke partije Srbije Ivicom Dačićem.\nPrethodni tekstLITAR GORIVA SKUPLJI ZA 7 DINARA\nSledeći tekstDOBAR ROD I KVALITET PŠENICE


Vlasenica: Održana sjednica Privrednog savjeta - UPSMedia Vlasenica: Održana sjednica Privrednog savjeta – UPSMedia\nVlasenica: Održana sjednica Privrednog savjeta\nDanas je održana šesta po redu sjednica Privrednog savjeta ove opštine, na kojoj su članovi Savjeta upoznati sa formiranjem Odsjeka za razvoj pri Opštinskoj upravi.\nNačelnik opštine Miroslav Kraljević, koji je ujedno i predsjednik Savjeta, istakao je da je razvojni odsjek formiran kao pokretač svih aktivnosti sa ciljem pripreme, kandidovanja i implementacije projekata, kao i podrške investitorima.\nŠef Odsjeka za razvoj Željko Damljanović rekao je da je ovaj odsjek servis uvijek dostupan investitorima, bilo da se radi o stranim ili domaćim.\nNačelnik opštine govorio je o planiranim infrastrukturnim projektima, kao što su izgradnja vatrogasnog doma, studentsko-đačkog doma i novog objekta policijske stanice.\nGovorilo se i o potencijalnim investicijama, kao i o opremanju infrastrukturom poslovne zone Bregovi, koja je pogodna za uslužne i ekološki prihvatljive proizvodne djelatnosti.\nNa današnjoj sjednici članovi su upoznati da će u narednom periodu biti objavljen javni poziv za podršku zapošljavanju u 2018. godini od strane UNDP-a i Opštine Vlasenica, o čemu će javnost biti blagovremeno obaviještena, navodi se na sajtu Opštine Vlasenica.\n← Uskoro pogon za preradu mlijeka u Srebrenici\nBranko Radičević: Rano ugašena zvijezda književnog neba →


pet, 8. novembar 2019 - ned, 10. novembar 2019\nBrojnim lokacijama No Sleep Festivala pridružuje se i mnogima omiljeni prestonički klub Mladost, gde će u petak nasupiti provereni DJ tandem Joma i Marko Vuković, dok je subota rezervisana za drugi dvojac Sqrlt i Phunkmode! Susedni klub Gadost prve će večeri ugostiti "all-nighter" legende regionalne techno scene Marka Nastića, a već sutradan u Savamalu stiže i novosadska Wet Dreams ekipa koju predstavlja jedan od pionira domaće scene, Fakir! Dva dana intenzivnog klabinga očekuju se i u obližnoj Gajbi gde će nastupiti beogradski DJ velemajstor DJ Iron, a sutradan i sve zapaženiji DJ Ognjen Igranka. Listi izvođača u klubu Taman pridružuju se naša DJ zvezda Aleksandra Duende i Lebovski, a već sutradan na istom mestu za žurku su zaduženi ovdašnji selektori Andrej Micajkov i DJP. Klub Dot biće deo No Sleep Festivala samo u petak 8. novembra, a kondiciju publike testiraće house DJ ekipa koju čine Kid Kimi, Knower, Stenik i Luton! Za one koji vole da uz piće izaberu i nešto za sopstvenu muzičku kolekciju, i ove godine u prodavnici ploča Yugovynil u okviru No Sleep maratona već od podneva pa do večeri za muzički izbor biće zaduženi Pavle Zindović i DJ Maki.


Večeras drugo polufinale Evrovizije u Roterdamu • Radio Puls Luxembourg\nHome Muzika Večeras drugo polufinale Evrovizije u Roterdamu\nVečeras drugo polufinale Evrovizije u Roterdamu\nU Roterdamu se večeras održava drugo polufinale „Pesme Evrovizije“, u kojem će predstavnici 17 zemalja pokušati da se izbore za preostalih deset mesta u velikom finalu.\nVečeras će se publici predstaviti takmičari iz Srbije, San Marina, Estonije, Češke, Grčke, Austrije, Poljske, Moldavije, Islanda, Gruzije, Albanije, Portugalije, Bugarske, Finske, Letonije, Švajcarske i Danske.\nDeset najboljih pesama iz prvog polufinala već je obezbedilo kartu za veliko finale u subotu (predstavnici Norveške, Izraela, Rusije, Azerbejdžana, Malte, Litvanije, Kipra, Švedske, Belgije i Ukrajine).\nZa grupu “Hurricane” možete glasati iz svih ostalih zemalja koje se večeras takmiče, ali i iz Velike Britanije, Francuske i Španije. Pogledajte brojeve telefona pomoću kojih možete poslati svoje glasove za Srbiju.\neurowision song contest\nPrevious articleRajko Milošević završio Barselonin kurs o pripremi elitnih sportista\nNext articleU Francuskoj ponovo otvoreni kafići, restorani, prodavnice, bioskopi i muzeji


Super radio mart 9, 2018 15:00 h Prirodnim tempom 0\nDanas nam u goste dolazi Nemanja Živković, mladi aktivista iz Pirota. Nemanja je definisao omladinski aktivizam na Jugu Srbije organizujući mnoge kampove, seminare i festivale i motivišući veliki broj mladih u Pirotu.\nČućete i najavu zanimljivih predavanja u Banovini i na PMF-u, kao i najavu drugog Kongresa biologa Srbije. Tim povodom odlazimo u najlepše kutke Djerdapa i stižemo do Kladova gde će se ovaj kongres i održati.\n„Prirodnim tempom“ i danas od 17 sati!\nBiološko-ekološko društvo "Dr Sava Petrović"Kongred biologa SrbijeNemanja ŽivkovićPirotPMFpredavanjaprirodnim tempom


Ministarstvo osuđuje slike u vikend izdanju Informera\nBEOGRAD - Ministarstvo kulture i informisanja najoštrije osuđuje objavljivanje pornografskog sadržaja u štampanom mediju "Informer" od 17-18. januara ove godine i najavljuje da će u skladu sa svojom nadležnošću pokrenuti prekršajni postupak protiv odgovornog lica u navedenom mediju.\nTakođe, Ministarstvo će se obratiti Višem javnom tužilaštvu radi razmatranja eventualne krivične odgovornosti i podnošenja krivične prijave ukoliko postoje elementi krivičnog dela u objavljenoj informaciji.\nObjavljivanjem ovakvog sadržaja prekršen je niz zakonskih odredbi novog Zakona o javnom informisanju i medijima koji je usklađen sa evropskim pravnim okvirom. Ministarstvo podseća da je kreiranjem i objavljivanjem takve informacije najgrublje prekršen i Kodeks novinara Srbije koji propisuje etičke standarde profesionalnog postupanja novinara.


Ekonomija - datum: 2018-03-15 STUDIJA MANS-A POKAZUJE DA ĆE GRAĐANI NA RAČUNIMA ZA STRUJU TEK OSJETITI RAD MALIH HIDROELEKTRANA\nMnogi koncesionari bliski šefu DPS-a Tajkuni DPS-a koštaće nas 27 miliona godišnje Studija MANS-a pokazala je da su vlasnici mini-hidroelektrana, mahom bliski vladajućem DPS-u, dobili povlastice mnogo veće nego što je to predviđeno direktivama EU. Povlastice vlasnika mHE će koštati građane 2020. godine na godišnjem nivou 26,8 miliona eura\nCrna Gora je proizvođačima električne energije iz obnovljivih izvora, odnosno vlasnici mini-hidroelektrana (mHE), dala ogromne povlastice, mnogo šire nego što je to predviđeno direktivama Evropske unije, pokazuje studija istraživačkog centra MANS-a. Te povlastice, odnosno troškovi podsticajnih mjera, do 2020. godine dostići će godišnju sumu od 26,8 miliona eura. Toliki iznos će građani plaćati 2020. godine kroz račune za struju vlasnicima mHE, naveli su iz MANS-a pozivajući se na nacionalni akcioni plan korišćenja energije iz obnovljivih izvora.\n– Podsticajne mjere za proizvođače električne energije iz obnovljivih izvora su zakonski normirane. U njih spadaju obavezni otkup energije, podsticajne cijene otkupa energije, period važenja obaveznog otkupa, oslobađanje od plaćanja usluga balansiranja sistema, prvenstvo pri preuzimanju proizvedene električne energije u sistem, kao i druge mjere u skladu sa zakonom – pokazuje istraživanje MANS-a dostavljeno „Danu”.\nDirektiva, kako su naveli, daje mogućnost da se proizvođačima omogući prioritetni pristup elektromreži i da mogu prodati i prenijeti električnu energiju, ali ukazuje da to ne znači nikakve obaveze država da podržavaju ili uvode obavezne nabavke za energiju iz obnovljivih izvora.\n– Crna Gora je upravo to učinila, jer električnu energiju koja se proizvodi otkupljuje Crnogorski operator tržišta električne energije, a zatim je preuzima Elektroprivreda, kao kompanija u većinskom državnom vlasništvu – naveli su iz MANS-a.\nPovlašćeni proizvođači, kako su naveli, dodatno su favorizovani sredinom 2016. godine, kada je Regulatorna agencija za energetiku donijela metodologiju za korišćenje distributivnog sistema, kojim ih uopšte nije prepoznala kao korisnike distributivnog sistema, iako su priključeni na njega.\n– To u praksi znači da ne plaćaju nikakvu naknadu za korišćenje distributivnog sistema, čime su favorizovani u odnosu na proizvođače električne energije koji su priključeni na prenosni sistem, a kojima je uvedena obaveza plaćanja korišćenja prenosnog kapaciteta – piše u studiji.\nEvropska direktiva, kako su kazali, ukazala je da su mogućnosti za rast i otvaranje novih radnih mjesta koje donose ulaganja u proizvodnju energije iz obnovljivih izvora veoma važne, te da je pri davanju prednosti razvoja tržišta za obnovljive izvore potrebno uzeti u obzir lokalni razvoj, izvozne i mogućnosti zapošljavanja.\n– Nacionalni akcioni plan Crne Gore iz decembra 2014. godine ne sadrži brojke o potencijalnom otvaranju novih radnih mjesta. U dokumentu se navodi da „mogućnost otvaranja novih radnih mjesta, kao rezultat većeg korišćenja obnovljivih izvora, nije posebno analizirana za Crnu Goru” – piše u studiji MANS-a.\nUkazali su da se nakon 2020. godine neće prestati sa plaćanjem podsticaja, jer je Vlada povlašćenim proizvođačima garantovala otkup električne energije uz subvenciju, odnosno podsticaj, u periodu od 12 godina.\nIz MANS-a su naveli da su vlasnici firmi koje grade mHE bliski bivšem premijeru i šefu DPS-a Milu Đukanoviću. Šest mHE ima Hidroenergija Montenegro, čiji su vlasnici Oleg Obradović, poznat po aferi Telekom a bio je u odboru direktora Prve banke, Ranko Ubović, koji je osuđivan za utaju poreza, i Aleksandar Mijajlović. Dvije ima Igma enerdži čiji je vlasnik Igor Mašović, rođeni brat gradonačelnika Andrijevice Srđana Mašovića, koji je funkcioner DPS-a. Sinerdži, u kojem 12 odsto udjela ima Đukanovićev kum Vuk Rajković, ima jednu mHE, dok je vlasnik dvije mHE u Plavu Kronor. Vlasnici te firme su Željko Mitrović, Žarko Burić i Predrag Bajović, šura bivšeg premijera Igora Lukšića, koji je takođe funkcioner DPS-a.\nKoncesije za izgradnju mHE imaju firme Đukanovićevog sina Blaža, brata od ujaka Milovana Maksimovića...\nPrihod od koncesija deset puta manji\nOd 2014. godine, pa do septembra prošle godine vlasnici mHE su, po podacima COTEE-a dostavljenih MANS-u, dobili 4,7 miliona subvencija. Od toga Hidroenergija Montenegro 3,46 miliona.\nIstovremeno, podaci Poreske uprave pokazuju da je za četiri godine, odnosno od 2014. godine, država po osnovu koncesione naknade za korišćenje vodnog energetskog potencijala za proizvodnju struje iz malih hidroelektrana prihodovala 433,5 hiljada eura. To je deset puta manje od iznosa koji su vlasnici dobili po osnovu podsticaja preko računa za struju.


Tabaković: Rekordne rezerve evra i zlata – Krstarica\nTanjug 18. oktobra 2021. 11:27\nBEOGRAD – Guvernerka Narodne banke Srbije Jorgovanka Tabaković ukazala je da su rezerve evra i zlata na rekordno visokom nivou.\nTabaković je za dnevni list „Vesti“ rekla da su bruto devizne rezerve NBS bile na kraju septembra na rekordno visokom nivou od kada se prate i iznosile su 16,8 milijardi evra.\n„U prethodnih pet godina, od kada se, kao rezultat poboljšanih makroekonomskih performansi naše zemlje, beleže strukturni aprecijacijski pritisci glavni izvor povećanja deviznih rezervi bile su intervencije NBS neto kupovinom deviza na domaćem deviznom tržištu. To je najzdraviji način povećanja rezervi, jer ne podrazumeva bilo kakvo zaduživanje, niti druge obaveze“, objasnila je ona.\n„Srbija ima više zlata od svih republika bivše SFRJ, a neke zemlje, poput Hrvatske, su tokom prethodnog perioda prodale sve svoje rezerve zlata“, rekla je ona dodajući da zlato služi kao garancija poverenja, a i kao oblik zaštite od inflacije na duži rok, ali i za upravljanje deviznim rezervama, jer se zlato kupuje radi dodatne diversifikacije strukture deviznih rezervi, čime se ojačava finansijska stabilnost zemlje.\n„Zahvaljujući aktivnostima Narodne banke Srbije, postignuta je relativna stabilnost kursa dinara prema evru koja se održava već više od devet godina. Ukoliko je nešto stabilno u dužem vremenskom periodu, to znači da je fundamentalno na nivou koji je tržišno određen kao realističan, na kojem i treba da se nalazi“, rekla je ona.\nGovoreći o inflaciji rekla je da je trenutni rast pod uticajem privremenih faktora i najvećim delom je posledica niske baze iz prošle godine, kao i globalnih kretanja na strani ponude – pre svega izlaska svetske ekonomije iz pandemije. „Očekujemo da će se inflacija još nekoliko meseci zadržati iznad gornje granice ciljanog raspona, što je slučaj i u drugim zemljama, posle čega će se vratiti u donju polovinu ciljanog raspona u toku 2022. godine“, kazala je Tabaković.


U Istočnom Sarajevu svečanost povodom "Trke kroz Srbiju" - Trebevic.net\nU Istočnom Sarajevu svečanost povodom “Trke kroz Srbiju”\nFoto izvor: Beta/Milan Obradović\nU Istočnom Sarajevu danas će biti održana svečanost povodom 59. međunarodne biciklističke “Trke kroz Srbiju”, koja prvi put počinje iz Republike Srpske.\nPočetak programa zakazan je za 18.00 časova ispred Administrativnog centra grada Istočno Sarajevo.\nIz Gradske uprave je saopšteno da je revijalno takmičenje djece planirano za 18.10 časova, u 19.00 časova svečano otvaranje manifestacije, kao i predstavljanje ekipa, dok su za 20.00 časova predviđene izjave za novinare.\nOvogodišnja “Trka kroz Srbiju” jedna je od najmasovnijih, što pokazuje podatak da će na njoj učestvovati oko 150 učesnika iz tridesetak zemalja, među kojima su biciklisti iz Francuske, Italije, Holandije, Velike Britanije i Rumunije.\nTrka, koja će biti održana od 30. jula do 2. avgusta, voziće se od Istočnog Novog Sarajeva preko Jahorine, Pala, Priboja, Zlatibora, Čajetine, Mionice i Beograda do Požarevca.\nPredsjednik Biciklističkog saveza Republike Srpske Vladimir Kuvalja rekao je ranije da će ovogodišnja trka biti sigurno jedna od najvećih u posljednjih 10 godina.\n“Ono što je interesantno je to što Trka kroz Srbiju prvi put startuje iz druge zemlje, ovaj put iz Republike Srpske, iz BiH, i to je jedna od najvećih novina, kao i to što je ovogodišnja trka i kvalifikaciona za Olimpijske igre u Tokiju”, rekao je Kuvalja.\nGradonačelnik Istočnog Sarajeva Nenad Vuković rekao je da će grad, kao i Pale i Jahorina biti dobri domaćini i izrazio zadovoljstvo zbog slogana trke – “Biciklizam turizma”, naglašavajući njen značaj za turističku promociju olimpijske ljepotice.\n"Trke kroz Srbiju"Vladimir Kuvalja“Trka kroz Srbiju”\nOne thought on “U Istočnom Sarajevu svečanost povodom “Trke kroz Srbiju””\nLijepo svaka čast,


TRANSFER IZ OSVETE Fudbaler se toliko ŽESTOKO POSVAĐAO sa Gatuzom da odlazi u redove MRSKOG RIVALA /VIDEO/\nFrancuski vezni fudbaler Tjemu Bakajoko mogao bi posle Milana da zaigra za gradskog rivala Inter, piše "Sport Medijaset".\nFudbaler Čelsija na pozajmici u Milanu pregovara da promeni svlačionicu na stadionu "San Siro" i napravi iznenadni transfer, nakon što se žestoko posvađao sa trenerom Đenarom Gatuzom.\nBakayoko manda Gattuso a quel paese\nNa prelasku u Inter radi generalni direktor Đuzepe Marota jer ima čvrste prijateljske odnose sa Bakajokovim agentom Federikom Pastorelom.\nSKUĆIO SE U AMSTERDAMU Tadić kupio novi dom za 2,2 miliona evra\nMilan ima opciju da za 35 miliona evra zadrži snažnog vezistu, ali poslednja dešavanja i ponašanje Bakajoka ukazuju da to neće učiniti, iako je pružao sasvim dobre partije.\nZato situaciju žele da iskoriste "neroazuri" i novom pozajmicom, koja bi koštala između pet i šest miliona, uz pravo otkupa za još 30 miliona, ostave Bakajoka u istom gradu i sledeće sezone.


DZonson: Svetske sile ne smeju pritiskati Zelenskog\nTanjug 7. juna 2022. 13:59\nLONDON – Svetske sile ne smeju pritiskati ukrajinskog predsednika Volodimira Zelenski da prihvati loš mirovni sporazum sa ruskim predsednikom Vladimirom Putinom, izjavio je danas premijer Velike Britanije Boris DŽonson, javlja Rojters.\nBritanska ministarka spoljnih poslova Liz Tras rekla je na sednici vlade da je London spreman za nove sankcije Rusiji zbog napada na Ukrajinu, dodao je DŽonsonov portparol.\nDŽonson je rekao da će Britanija ostati na čelu zemalja koje pružaju podršku Ukrajini.\n„DŽonson je, takođe, izjavio da je od suštinskog značaja da Zelenski ne bude pod pritiskom da prihvati loš mirovni sporazum, jer loši sporazumi ne traju dugo. On je rekao da svet mora da izbegne bilo koji ishod u kojem bi delovalo da se Putinova nedozvoljena agresija isplatila“, dodao je portparol britanskog premijera.


Vi ste ovde:Početna»Vesti»Vučić i Fabrici o evropskom putu Srbije\nBy Jovan objavljeno\t 10/01/2018 Vesti\nPredsednik Republike Srbije Aleksandar Vučić sastao se sa šefom Delegacije Evropske unije u Srbiji Semom Fabricijem. Kako se navodi u saopštenju iz kabineta predsednika, tema razgovora bila je evropski putu Srbije i situacija u regionu.\nŠef Delegacije EU Sem Fabrici je naglasio da je Srbija jedna od zemalja regiona koja prednjači u procesu evropskih integracija. On je prvu polovinu 2018. godine ocenio kao veoma važnu za postizanje bitnih ciljeva, koji će doprineti bržem pristupanju EU. „Potrebna nam je snažna Evropa, kao i oni koji mogu da je učine još jačom, a Srbija će svakako biti deo rešenja“, zaključio je šef EU delegacije Sem Fabrici, navodi se u saopštenju iz kabineta predsednika Vučića.


Održava se javna rasprava sa interesnim stranama o Opštinskom Pravilniku za Otvaranje Žalbenih Kutija - Vijesti - Syri i Vizionit\nOdržava se javna rasprava sa interesnim stranama o Opštinskom Pravilniku za Otvaranje Žalbenih Kutija\nPeć, 09 Avgust – Direktorijat za obrazovanje u saradnji sa ovdašnjom Nevladinom Organizacijom “Syri i Vizionit”, su organizovali javnu raspravu za Opštinski Pravilnik za otvaranje žalbenih kutija u osnovnim kao i nižim srednjim školama u Peći.\nPrisutni na ovom javnom raspravljanju su bili direktori svih osnovnih i nižih srednjih škola, potom ovdašnje nevladine organizacije civilnog društva koje se bave poljem obrazovanja i dečjim pravima, kao i institucije koje u svom mandate imaju zaštitu dece te poštovanje njihovih prava, predstavnici političkih subjekata, roditelji, predstavnici dečje Skupštine kao i mediji.\nDirektor direktorijata za Obrazovanje, Besim Avdimetaj, je otvorio javnu raspravu istakavši u uvodu da “Ovaj pravilnik će neposredno uticati na poštovanju dečjih prava i njihovu zaštitu kao i poboljšanje kvaliteta obrazovanja u školama”. Potom, on je rekao da zajedno sa Syri i Vizionit su puno radili i na dopuni te izmeni drugog pravilnika a koji se tiče samih prava, odgovornosti ali i obaveza učenika i nastavnika u školama.\nNaser Lajqi iz organizacije Syri i Vizionit je istakao da “Syri i Vizionit kao i Save the Children su veoma angažovane i posvećeno rade kako bi pomogle školama i dotičnim institucijama na stvaranju mehanizama za zaštitu dece u školama ali i van njih, a jedan od tih mehanizama je i ovaj pravilnik”.\nDok, prezentovanje nacrta pravilnika je urađeno od strane zakonskog eksperta koji je angažovan od Syri i Vizionit a uz podršku od Save the Children u okviru programa “Zajedno za prava i zaštitu dece”.\nPrisutni na ovom javnom sastanku su ocenili projekat kao veoma bitan za škole koje trebaju imati jedan ovakav pravilnik, a to je nešto što će učiniti još funkcionalnijim žalbene kutije postavljene u ovim školama, kao i podići će odgovornost ovih institucija spram dece a posebno na povećanju kvaliteta samog obrazovanja kao i stvaranja komfornijeg ambijenta za njih u školama.\nNakon javne rasprave, ovaj pravilnik će trebati da prođe za odobravanje posredstvom opštinske Skupštine a potom i u ministarstvu, kako bi sve škole započele sa sprovedbom ovog pravilnika od početka nove školske godine.\nOpštinski pravilnik za otvaranje žalbenih kutija u osnovnim i nižim srednjim školama u Peći je dizajniran uz pomoć nevladine organizacije “Syri i Vizionit” a u partneritetu sa organizacijom Save the Children, u okviru programa “Zajedno za prava kao i zaštitu dece”, a u uskoj saradnji sa direktoratom za obrazovanje u opštini Peć.


Dačićev ekspoze: Realnost ili puste želje?\nEkspoze mandatara za sastav nove Vlade Ivice Dačića privrednici i ekonomisti ocenjuju pozitivno, ali naglašavaju da treba sačekati da se vidi da li je realan.\nPočasni predsednik kompanije Tarket Sintelon Nikola Pavičić ocenio je da je ekspoze Ivica Dačića "apsolutno ono što nam u ovom momentu treba", jer su u prvi plan stavljene ekonomija i proizvodnja, ali da bi bio kompletan da je objašnjen značaj izvoza za budućnost Srbije.\nPavičić je istakao da mu je kao privredniku prijatno da čuje mišljenje Dačića da "sve ovo drugo što u Srbiji treba rešiti zavisi od toga šta ćemo uraditi sa ekonomijom".\nPredsednik kompanije Metalac Dragoljub Vukadinović izjavio je da "nema primedbi na ekspoze mandatara", ali samo treba videti da li je to što je rečeno realno i da li za najavljene reforme postoji kapacitet.\n- Nemam razloga ni da budem podozriv da toga neće biti, jer uz dobru volju i odgovoran rad vlade u naredne četiri godine može se mnogo toga uraditi. Želim da verujem da ova vlada neće davati prazna obećanja, nego će raditi ono što je najavila, kako je to mandatar i rekao u svom završnom komentaru - rekao je on.\nPredsednik kompanije Galeb Grup Radoslav Veselinović izjavio je da su ohrabrujuće najave o budućoj ekonomskoj politici nove vlade i izrazio očekivanje da će zahvaljujući najavljenim merama na jesen biti zaustavljen pad privrednih aktivnosti u Srbiji.\n- Sačekaćemo prvih 100 dana pa ćemo videti u kom pravcu će se ići. Biće teško, ali se samo radom može uspeti - ocenio je Veselinović.\nI ekonomski analitičari su oprezni u ocenama programa nove vlade. Ekonomista Miroslav Zdravković rekao je da u ekspozeu mandatara za sastav nove vlade Ivice Dačića ima dobrih mera, ali da će se stvarne namere vlade videti kada za nekoliko sedmica bude predložen rebalans budžeta za ovu godinu.\nEkonomista Instituta za evropske studije Goran Nikolić izjavio je da ohrabruje najava mandatara Ivice Dačića da će se formirati Nacionalni savet za ekonomski oporavak, kao i to da će prioritet nove vlade biti podizanje ekonomskih potencijala zemlje.\nPomoćnik glavnog urednika magazina NIN Milan Ćulibrk izjavio je da je dobra vest da će nova vlada nastaviti saradnju s Međunarodnim monetarnim fondom (MMF), da neće zamrzavati plate i penzije i da će sprovesti reformu javnih preduzeća.\nOn očekuje da će ključni problem nove vlade biti kako pronaći nekoliko milijardi evra, koliko nedostaje za otplatu spoljnog duga i za popunu budžetskog deficita u drugoj polovini 2012. godine.


HRONIKE VANREDNOG STANJA: Balkonski Ratovi I Povratak U DEVEDESETE!\nMirović u poseti Somboru „Za protekle četiri godine Pokrajinska vlada uložila je u razvoj grada Sombora više od...\nOd početka je u Srbiji krenulo humano – aplauzom podrške u 20 časova lekarima u borbi protiv korona virusa. Nastavilo se od nedavno lupanjem o šerpe i lonce, da bi kulminiralo masovnim bakljadama na krovovima solitera. Tako je jedna humana akcija postepeno prerasla u političku bitku koju je neko crnohumorno nazvao – balkonski rat.\nDok se aplaudiralo lekarima u znak podrške u borbi protiv opakog virusa, politika je bila suspendovana, sve do pre nekoliko dana, kada se sa prozora začulo još nešto osim aplauza – protestna buka od udaranja u šerpe i lonce. Onda je usledio odgovor pristalica vlasti, a zatim i protesti opozicije u vreme policijskog časa.\nOsvrćući se na to da je aplauz za lekare u početku bio nepolitičan, programski direktor „Demostata“ Zoran Panović ocenjuje da nije jasno da li je opozicija podršku lekarima vremenom prepoznala kao podršku vlasti, odnosno, da li je lupanje o šerpe i lonce usmereno protiv aplauza.\nS druge strane, sociolog Vladimir Vuletić ocenjuje da udaranje u šerpe i lonce ne treba povezivati sa aplauzom, koji je bio izraz spontane želje građana da se zahvale i oduže medicinskim radnicima.\n„Ovo stvaranje buke je nešto sasvim različito. Pre svega, ono ima svoju političku funkciju, koja je nesumnjivo povezana sa željom različitih političkih aktera, pre svega opozicionih, da ožive svoju poziciju, jer je tokom ove situacije njihova aktivnost potpuno prestala“, istakao je Vuletić, koji procenjuje da je sada pravo vreme da se počne sa političkim aktivnostima, jer se vanrednom stanju nazire kraj.\nPanović ocenjuje da je bakljada još jedan od kontraefekata vlasti, odgovor na izazov koji je postavila opozicija i pokušaj da se sanira opoziciono lupanje u šerpe i lonce.\n„Pomalo je tužno da, posle ’96, ’97 godine opet imamo šerpe i lonce, ali treba napraviti jasnu razliku. Tih godina su šerpe i lonci bili za odbranu izborne volje, odnosno, odbranu glasova koje je opozicija osvojila i pobedila u mnogim gradovima u Srbiji, uključujući Beograd. Sada nije baš jasno da li su šerpe i lonci poziv da se izađe na izbore, da opozicija krene ofanzivno u borbu protiv vlasti ili su podrška bojkotu“, kaže Panović.\nVuletić smatra da opozicija pokušava da mobiliše što veći broj pristalica, jer oni koji prave buku ohrabruju druge koji isto to čine, a istovremeno uznemiravaju, pa čak i plaše, one ka kojima je usmerena.\n„Mislim da će običnim ljudima, jednostavno, prekipeti i da će, na neki način, cenu za to platiti oni za koje se prepoznaje da su čitavu tu situaciju izazvali. Zato mislim da ovo nije baš najbolji način opozicije. Nisam siguran da li su računali na neku vrstu odgovora koji dolazi od vlasti“, kaže Vuletić.\nPanović je srpsko društvo okarakterisao kao podeljeno i ukazao da to može da se primeti i uveče na terasama, a kao najprikladniji model za naše društvo navodi model društva na Kosovu iz osamdesetih i devedesetih godina.\n„Nama malo fali da imamo fenomen prištinskog korzoa – da svako ide svojom stranom ulice. Naravno, to nije lako u praksi sprovesti, iako bi bio najpodesniji model. Korona virus i pandemija, kao i svaka vanredna situacija, nisu mogli da dovedu do ublažavanja političkih tenzija, već su se one rasplamsale“, tvrdi Panović i dodaje da se društveni jaz još više produbio.\nKako je Vuletić procenio, politička utakmica će se nastaviti tamo gde je stala pre pre početka vanrednog stanja, ali je pitanje – kojim intenzitetom?\n„Opozicija, izgleda, na ovaj način šalje poruku da i dalje namerava da se vaninstitucionalno bori, odnosno, učestvuje u političkom životu, a vladajuća grupacija će, nesumnjivo, na to praviti odgovore. To je nešto što može da stvori vrlo naelektrisanu društvenu atmosferu“, smatra Vuletić.\nSa njim je saglasan Panović, koji ocenjuje da se situacija vratila u „kolotečinu omraza“ i da su ljudi verifikovali stanje koje je bilo pre epidemije, s tim što je sada dodatno radikalizovano.\nOn primećuje da ljudi često porede trenutnu situaciju sa bombardovanjem, što karakteriše neukusnim, jer politička geneza nije ista – bombardovanje je bilo politički indukovano, a korona nije, iako se vremenom politizovala u skladu s podelama.\n„Vučićeva pobeda protiv korone, ako je bude, može biti prilično opipljivija od Miloševićeve nad NATO. Milošević je duže prolongirao izbore. Izbori nisu bili odmah posle bombardovanja. Bombardovanje je završeno u junu ’99, a izbori su bili tek 24. septembra 2000. godine. Ovde ćemo, izgleda, vrlo brzo imati izbore ako se stvari normalizuju. Tako da, nisu to baš identične stvari“, istakao je naš sagovornik.\nPrethodni tekstMONAH VASILIJE (15. vek): Razmišljanje smirenog srca\nSledeći tekstPolicijski službenici u Lazarevcu predvodili divljanje botova i bacali cigle na kola!\nAmeriku potresa još jedno policijsko ubistvo, ranjena trojica policajaca u Njujorku\nAmerika i protesti Protesti zbog policijske brutalnosti zbog koje je u Mineapolisu prilikom hapšenja preminuo Afroamerikanac Džordž Flojd, traju...\nElvis Čindrak razbio glavu šipkom učesniku litije u Bijelom Polju (FOTO)


Policija zaustavila borbu bikova\nNaslovnica DRUŠTVO Policija zaustavila borbu bikova\nMUP RS sprovodi pojačane aktivnosti na kontroli poštovanja zaključaka Republičkog štaba za vanredne situacije s ciljem sprečavanja širenja virusa korona među stanovništvom te poziva građane da nadležnim službama prijave neodgovorne pojedince ili grupe koji svojim ponašanjem mogu ga ugroze zdravlje ljudi.\nPolicijski službenici MUP-a RS su proteklog vikenda s ciljem provjere poštovanja epidemioloških mjera sproveli niz aktivnosti u saradnji sa Komunalnom policijom i inspekcijskim službama te je obustavljen javni skup, korida u mjestu Liskovica, kod Mrkonjić Grada, na kojem je prisustvovalo oko 700 građana.\nU saradnji sa nadležnim službama izdato je ukupno 17 prekršajnih naloga u ugostiteljskim objektima zbog nepoštovanja zaključka Republičkog štaba za vanredne situacije o zabrani okupljanja više od 50 lica na jednom mjestu, saopšteno je iz MUP-a RS.\nIz MUP-a RS ističu da će planske aktivnosti u vezi s kontrolom poštovanja zaključaka Republičkog štaba za vanredne situacije biti nastavljene i u narednom periodu.\nPrethodni članakEdin Hozan želi i treći mandat na čelu Jajca\nSljedeći članakMrkonjić Grad: Pod dejstvom alkohola 32 vozača


Tanjug 29. maja 2022. 14:19\nPODGORICA – Ministar odbrane i potpredsednik Vlade Crne Gore Raško Konjević, smatra da premijer Dritan Abazović može otići na sastanak inicijative Otvoreni Balkan (OB) kao posmatrač, ali ne može niti sme preuzeti bilo kakve obaveze u ime države.\n„To bi značilo destabilizaciju Vlade i ne verujem da je premijeru više stalo do OB nego do Vlade na čijem je čelu“, rekao je Konjević za Pobjedu.\nPrema njegovom mišljenju, Otvoreni Balkan je više politički projekat, koji nema za cilj produbljivanje regionalne saradnje, već je, kako je naveo, u funkciji skretanja fokusa sa EU puta i obaveza koje stoje u procesu integracija.\nOn smatra da se ta inicijativa koristi više kao propagandno sredstvo i, kako je naveo, „kao deo kamuflirane anti-EU agende od strane onih koji još nisu raskrstili da li prihvataju evropski ili Putinov sistem vrednosti“.\nKonjević je rekao da uključivanje u bilo kakve regionalne inicijative mora biti plod dijaloga, a zatim predloga nadležnog Ministarstva spoljnih poslova.\n„A pre svega mora za cilj da ima državne interese Crne Gore. Da bi neka inicijativa imala smisla, ona mora biti inkluzivna, moraju je podržavati sve zemlje kojima je namenjena, a ovde to nije slučaj“, kazao je Konjević.\nOn smatra da Otvoreni Balkan nije u interesu Crne Gore, jer cilj Podgorice treba da budu EU integracije i ubrzanje reformi.\n„Inicijativa nema podršku naših EU partnera, nema podršku pola regiona, a nije jasan njen cilj, s obzirom da već postoje mehanizmi regionalne saradnje, posebno u okviru Berlinskog procesa koji ima punu EU podršku“, rekao je Konjević.\nCrnogorski premijer Dritan Abazović ranije je najavio da će prisustvovati samitu Open Balkan u Ohridu i dodao da još nije čuo validan argument za to da ta regionalna inicijativa nije dobra za Crnu Goru.\nIstina o pingvinima\nVelika provizija lekarima koji nagovore onkoloske pacijente na skupe tretmane?!\nPariški upravni sud: Francuska država zakazala u pocetnom…


Evropski parlament obavešten o zagađenju koje stvara Ziđin - NOVA portal\nDruštvo Autor:Fonet21. mar. 202117:35 > 17:41\nPokret "1 od 5 miliona" saopštio je danas da je uputio dopis poslanicima Evropskog parlamenta kako bi ih obavestio o teškom zagađenju vode i vazduha u istočnoj Srbiji koje proizvodi kineska kompanija Ziđin, ali i o realnoj pretnji po imovinu građana Majdanpeka koji strahuju da će ih Ziđin izbaciti iz njihovih domova da bi eksploatisao rudu.\nU dopisu se navodi da bi Evropski parlament trebalo da bude zabrinut za alarmantno zagađenje životne sredine u Srbiji, u državi na tlu evropskog kontinenta, te da se na to ne sme gledati kao na lokalni problem jer zagađenje vode i vazduha ne poznaje nacionalne granice.\nPek je ekstremno zagađen teškim metalima\n„Posledice teških zagađenja usled nekontrolisanih industrijskih projekata kineske kompanije vrlo lako mogu da se preliju iz Srbije na ostatak evropskog kontinenta čiji smo svi mi stanovnici“, upozorava „1 od 5 miliona“.\nPored straha za zdravlje usled teških zagađenja, ljudi u istočnoj Srbiji, pre svega u Majdanpeku, suočavaju se i sa pretnjom izbacivanja iz vlastitih domova, navodi se u dopisu evroparlamentarcima.\nPokret ističe da je aktuelna vlast u Srbiji pod plaštom prodaje rudnika, kineskoj kompaniji faktički poklonio i sve ono što je bilo u vlasništvu majdanpečkog rudnika, uključujući i stanove rudara koji su ih sami i izgradili pre više decenija izdvajajući od svojih ličnih dohodaka.\nOnim porodicama koje su još u procesu otkupa, preti realna opasnost da će ih Ziđin, izbaciti na ulicu, kako bi mogao da sruši stambene objekte i kopa rudu ispod njih.\nevropski parlameEvropski parlamentMajdanpekzagađenjeziđin


Gradu Vršcu dodeljeno 57 miliona dinara za realizaciju projekta "Smart City" - Radio televizija Pančevo\nDruštvo Ekonomija Vesti Vršac\n24. septembra 2021. 24. septembra 2021. 0124\nMinistarstva za inovacije i tehnološki razvoj dodelilo je Gradu Vršcu sredstva u iznosu od 57 miliona dinara za realizaciju projekta, odnosno inovativni sistem za kontrolu i upravljanje saobraćajem na teritoriji grada Vršca – Smart City. Sredstva su namenjena za podizanje inovacionih kapaciteta grada u oblasti bezbednosti, kontrole i upravljanja saobraćajem.\n“Projekat ima četiri celine. Prva obuhvata postavljanje kamera za analitiku saobraćaja i prepoznavanje registarskih tablica na ulascima, odnosno izlascima iz grada u svim pravcima (prema Beogradu, Zrenjaninu, Rumuniji, Beloj Crkvi, Gudurici, Pavlišu i Kuštilju), a koje će doprineti opštoj bezbednosti i boljoj kontroli saobraćaja. Druga celina odnosi se na analizu i evidenciju javnih parkirališta što podrazumeva postavljanje parking senzora za detekciju zauzetosti. Korisnici će informacije o slobodnim parking mestima dobijati putem elektronskih displeja, ali i putem veba i mobilne aplikacije što će svakako našim građanima olakšati svakodnevno funkcionisanje, ali će biti i od velike koristi posetiocima našeg grada. Treća celina odnosi se na takozvane pametne semafore (pametne raskrsnice) i upravljanje izmenljivom saobraćajnom signalizacijom. Imaćemo ukupno 6 pametnih raskrsnicama gde će svetlosnim uređajima upravljati pametni kontrolori povezani sa kamerama za video analitiku. Četvrta celina koja objedinjuje prethodne tri je moderan monitoring centar za praćenje i upravljanje saobraćajem, video nadzorom, sistemom prepoznavanja tablica, sistemom zauzetosti parkinga i pametnim semaforima.” objašnjava Miroslav Lepir, član Gradskog veća za obrazovanje\nRealizacijom ovog projekta očekuje se postizanje znatno višeg nivoa opšte bezbednosti korišćenjem savremenih inovativnih tehnologija, a korist bi trebalo da imaju ne samo učesnici u saobraćaju već svi građani Vršca.\nMica Milakov 22. decembra 2018.


Vučić: Nova vlada do 25. aprila\nSrbija će novu Vladu dobiti najkasnije do 25.aprila meseca, i ona neće brojati više od 19 resora, preneo je zaključke posle jednoiposatne sednice Predsedništva Srpske napredne stranke, lider te partije i mandatar za sastav nove Vlade Aleksandar Vučić.\nPrve razgovore o njenom sastavu sa partijama koje su prešle cenzus na poslednjim izborima, lider SNS-a najavio je za ponedeljak. Prvo će, kako kaže, razgovarati sa predstavnikom mađarske manjiine, liderom Saveza vojvođanskih Mađara Ištvanom Pastorom. Nakon toga sledi i dijalog sa premijerom u prošlom mandatu Ivicom Dačićem, a potom i sa nekadašnjim predsednikom Srbije i liderom Nove demokrastke stranke Borisom Tadićem, partije nastale njegovim izlaskom iz DS-a, kaže lider naprednjaka.\n„U utorak očekujem razgovore sa gospodinom Dačićem i pozvaću, nisam još razgovarao sa onima koji su toliko govorili kako smo nešto ugovorili. Uopšte nisam razgovarao ni sa kim iz Nove demokratske stranke, ali ću biti veoma slobodan da ih pozovem da razgovaramo o budućnosti Srbije, što ne znači da ćemo ići u koalicije. Samo želim sa svima njima da razmenim argumente i da vidim da li oni prihvataju naš plan i program. Njima ću i detaljnije izneti, neke stvari koje ćete prvi put čuti u do sada možda najozbiljnijem i najodgovornijem ekspozeu koji će jedan mandatar izneti pred Narodnu skupštinu Republike Srbije, negde oko 24. ili 25. aprila“, rekao je Vučić.\nLider naprednjaka i vicepremijer u bivšem sazivu Vlade najavio je da bi konstituisanje republičkog parlamenta trebalo da bude zakazano za 16. ili 17. april. Govoreći o politici nove Vlade, Vučić tvrdi da će podrazumevati "agresivno zapošljavanje i dramatične uštede na troškovnoj strani budžeta". On je upozorio je na katastrofalno stanje u javnim finansijama, najavljujući kresanje troškova u javnom i jačanje privatnog sektora.\nDo kraja juna će, napominje Vučić, biti doneti zakoni koje je označio kao reformske poput Zakona o radu, stečaju, privatizaciji, osiguranju, kao i 13 zakona iz oblasti pravosuđa. „Uslediće dramatične uštede, pri tome govorim o svemu onome što ljude s pravom iritira. Da na dnevnice bez javnih preduzeća potrošimo 16 miliona evra, a sa javnim preduzećima, gotovo 42 miliona. O tome da na službena vozila i njihovo održavanje trošimo gotovo 150 miliona evra. Dakle, ništa više neće biti kao što je bilo. Mi ćemo morati deo ljudi iz javnog prebacimo u privatni sektor. To ćemo pre svega da radimo sa onima koji su nestručni i neradni, a partije ih postavljale.“, naglasio je Aleksandar Vučić.\nOn je ponovio da Srbija želi sporazum sa MMF-om, ozbiljne reforme i da će napraviti najbolje podsticajne paketa za privlačenje i domaćih i stranih investitora.Kao jednu od mera za podsticanje zapošljavanja Vučić je naveo da će svako ko bude hteo da zaposli deset radnika platiti radne obaveze za tri, a država će u naredne tri godine plaćati za ostalih sedam novozaposlenih. Govoreći o kreditu Svetske banke, mandatar nove Vlade je objasnio da će ga Srbija dobiti po završetku razgovora sa MMF, naglasivši da je država likvidna i da ništa nije ugroženo, posebno sa novcem koji stiže iz Ujedinjenih Arapskih Emirata.


Započeta obuka u okviru projekta ,,Unapređenje upošljivosti žena koje žive u ruralnim područjima’’ • Poportal\nGlavni cilj projekta jeste smanjenje nezaposlenosti među ženskom populacijom koja živi u ruralnom području.\nOvaj cilj je planirano postići kroz jačanje ženskog preduzetništva unapređenjem veština i sposobnosti ciljne grupe.\nPlanirana je obuka za započinjanje poslovanja za 40 žena iz seoskog područja i izradu 20 biznis planova zainteresovanim učesnicama.\nDanijela Tufegdžoć članica tima za realizaciju projekta rekla je da će tokom obuke polaznicima biti predstavljeni novi osnovi pokretanja biznisa, zajedno ćemo pokušati da definišemo poslovnu ideju, razgovarati o organizaciji poslovanja, prihodima i rashodima, zatim razvoju marketing plana i razvoju ličnih veština.\nNa kraju će biti predstavljeni domaći i strani izvori finansiranja, kao i 20 biznis planova. Kroz ovaj projekat predviđena je i mentorska podrška pri konkurisanju kod različitih fondova u prvoj godini poslovanja. Takođe, biće podsticano i udruživanje istorodnih zanata, ukoliko se iskaže potreba za tim.\nProjekat je prvenstveno usmeren na žene koje žive u ruralnim područjima grada, jer je ova ciljna grupa prepoznata kao kategorija koja ima manje prilika za zapošljavanje, a dosta veština koje se mogu unovčiti.\nProjekat je finansiran od strane Agencije Ujedinjenih nacija za rodnu ravnopravnost i osnaživanje žena u Srbiji (UN Women), a u okviru projekta „Ključni koraci ka rodnoj ravnopravnosti“, koji finansira Evropska unija, vrednost projekta je 500.000 dinara.\nSpremite se za košavu preko vikenda, a evo kakvo nas vreme posle čeka\nPromocija knjige Marka Mihajlovića – Život pod ružičastim trouglom


ISPRED AJAKSA, SPORTINGA… Partizanova škola najbolja u Evropi – Sport Express\nISPRED AJAKSA, SPORTINGA… Partizanova škola najbolja u Evropi\nnapisao/la oktobar 21, 2019 mode_comment0\nPartizan ispred Ajaksa, Sportinga, Dinama iz Kijeva… Institut za naučna istraživanja u sportu objavio je danas listu klubova koji imaju najviše igrača širom Starog kontinenta poniklih u školi, i na njoj su crno-beli, sa 75 fudbalera, prvi, pošto imaju fudbalere u 31 evropskoj zemlji.\nDa podsetimo, Partizan je 2017. bio na 13. mestu ove liste, prošle je napredovao za deset mesta, a ove je za tri igrača preskočio verovatno najveći rasadnik fudbalskih talenata na Starom kontinentu – Ajaks.\nCrvena zvezda se sa 59 fudbalera širom Evrope nalazi na šestom mestu, iza Partizana, Ajaksa, Sportinga i dva Dinama (Kijev i Zagreb), dok je Vojvodina odmah iza crveno-belih sa 56 igrača koji fudbalski hleb zarađuju izvan domovine. Situacija je, naravno, sasvim drugačija kada se u obzir uzme samo pet najjačih liga, gde srpskih klubova nema među prvih 20. Predvodnik je Real Madrid sa 39 igrača, a slede Barselona (34), Lion (30), Mančester junajted (28), Valensija (24)…\nPOKETINU I KEJNU NIJE SVEJEDNO! Ne igramo samo protiv Crvene zvezde, već i protiv nas samih! (VIDEO)\nU TOP 10 IGRAČA PLANETE!!! Tadić kandidat za “Zlatnu loptu” Frans fudbala!


POSLE 17 GODINA: Đorđo Kjelini napušta Juventus, moguć i kraj karijere (FOTO)\nAutor: Glas javnosti 12.05.2022. u 11:10\nĐorđo Kjelini, kapiten Juventusa najavio je da će na kraju sezone napustiti torinski klub, za koji nastupa od 2005. godine.\nKjelini je sa Juventusom osvojio 19 trofeja, a odlazak je najavio nakon poraza od Intera u finalu Kupa Italije (4:2, posle produžetaka).\nOdbrambeni fudbaler će poslednji meč za reprezentaciju Italije odigrati 1. juna protiv Argentine, te dodao da nije siguran da li će posle toga završiti igračku karijeru.\n- Ne znam, moram da vidim sa svojom porodicom. Srećan sam što odlazim ove godine, da dam prostor mlađima. To je moj izbor, radim to sa velikom mirnoćom", rekao je Kjelini koji je sa Juventusom osvojio devet titula prvaka Italije, pet u Kupu i pet Superkup titula. Karijeru će najverovatnije nastaviti u američkoj MLS ligi, prenos b92.net.\njuventuskraj karijeređorđo kjelinifudbalermls liga


Polaganje kamena temeljca za kompleks od 32 miliona KM - Biznis Info\nPolaganje kamena temeljca za kompleks od 32 miliona KM\nBy BiznisInfo on\t 01/06/2021 Investicije\nZdravstveno-turistički velnes kompleks Specijalne bolnice za fizikalnu medicinu i rehabilitaciju “Mlječanica” kod Kozarske Dubice biće jedinstven na ovim prostorima.\nPolaganjem kamena temeljca, koje je planirano danas, biće ozvaničeni radovi za koje je Vlada Republike Srpske obezbijedila 32 miliona KM.\nNakon radova koji će trajati četiri godine, sa radom bi trebalo da počne ovaj, u potpunosti opremljen, zdravstveno-turistički kompleks, sa 365 smještajnih kapaciteta.\nZbog ljekovite vode, kvalitetne zdravstvene njege i prirodnih ljepota brojni pacijenti iz Republike Srpske i regiona dugi niz godina koriste usluge banje Mlječanice.\nVišemilionski projekti odvijaće se u dvije faze – turističkoj i zdravstvenoj. Turistička faza obuhvatiće izgradnju hotela sa bazenima, velnes centra, fudbalskog stadiona, sportskih terena, bungalova i umjetnih jezera sa trim-stazama.\nZdravstvena faza podrazumijeva unapređenje elektroterapije, savremene laboratorije, izgradnju dijagnostičkog centra sa najsavremenijim aparatima, hidro-bloka sa hidrobaričnim komorama i zgrade poluintenzivne njege. U bolnici ističu da im je cilj da “Mlječanica” postane lider u dijagnostici u regionu.\n– S ovim novim aparatima mi ćemo biti lider ne samo u regionu, nego na čitavom Balkanu jer su ti aparati posljednje generacije, posljednja riječ tehnike – istakao je za RTRS v.d. direktora “Mlječanice” Darko Banjac.


Predstavljeni novi Wizz ambasadori u Srbiji - News - Turistički svet\nPredstavljeni novi Wizz ambasadori u Srbiji\nWizz Air je predstavio svoje nove ambasadore, koji će biti zvanična lica ove aviokompanije u naredne dve godine.\nViše od 290.000 glasova je primljeno tokom dvonedeljnog online glasanja, tokom kog je od Wizz Air-ovih pratilaca na Fejbuku traženo da izaberu novu generaciju WIZZ ambasadora.\nTakmičila su se 83 kandidata i data im je mogućnost da javnosti objasne zašto žele prestižnu ulogu WIZZ ambasadora i da predstave svoju strast za poslom stjuardese ili stjuarda.\nIzabran je 31 novi WIZZ ambasador, a među njima su i Jovana i Marko koji će predstavljati WIZZ u Srbiji u naredne dve godine.\nNovoizabrani WIZZ ambasadori će predstavljati kompaniju i svoju zemlju u kojoj Wizz Air ima bazu na raznim događajima, poput konferencija za novinare, proslava značajnih dostignuća, izbora za nove članove kabinskog osoblja i biće dostupni za davanje intervjua magazinima, radio stanicama i televizijskim kanalima širom Evrope.\nWIZZ ambasadori će deliti svoje iskustvo o Wizz Air-u, upoznati javnost sa svojim poslom stjuardese ili stjuarda, predstavljati svoje omiljene destinacije iz mreže linija WIZZ-a i najbolje usluge koje ova kompanija ima da ponudi.\n- Sve izabrane stjuardese i stjuardi, njih 31, su među najboljim članovima kabinskog osoblja i oni će imati priliku da javnosti otkriju tajne svoje uzbudljive profesije, da predstave kompaniju u svojim lokalnim zajednicama i da vas uvek sa osmehom dočekaju na nekom od letova WIZZ-a - istakao je Didrik Pen, izvršni potpredsednik i šef letačke operative Wizz Air-a.


KOSOVSKA MITROVICA: Planiran atentan na gradonačenika Rakića?\nKOSOVSKA MITROVICA: Planiran atentan na gradonačenika Rakića?\nKosovska policija uhapsila je jedno lice albanske nacionalnosti zbog sumnje da je povezano sa pripremom atentata na Gorana Rakića, gradonačelnika severne Kosovske Mitrovice.\nNaime, po nezvaničnim informacijama „Novosti“, prva saznanja o planiranom atentatu na gradonačelnika Rakića imao je Eulks koji je o tome i obavestio kosovsku policiju.\n– Tačno je da sam obavešten od strane nadležne službe kosovske policije iz stanice u severnoj Mitrovici da su dobili zvanične informacije da se priprema atentat na mene kao gradonačelnika severne Kosovske Mitrovice. Policija je preduzela sve mere i apsolutno imam poverenja u kosovsku policiju i njeno rukovodstvo, a naročito u regionalnu direkciju severne Mitrovice. Apsolutno ne sumnjam da su spremni i obučeni da odgovore svom zadatku i zaštite svakog građanina na severu uključujući i mene –potvrđuje saznanja „Novosti“ gradonačelnik Rakić.\nOn dodaje da je nakadno dobio i informaciju o hapšenju jednog lica albanske nacionalnosti. Inače, kosovska policija osim preduzetih mera bezbednosti, po nezvaničnim saznanjima, nastavlja i hitnu istagu vezanu za ovaj slučaj pripreme atentata na gradonačelnika severne Kosovske Mitrovice .\n– Policija ima određenih operativnih saznanja i informacija tako da je u vezi sa tim preuzela sve mere i radnje kako bi osigurala obezbednost gradonačelnika kao i svih građana – rekao je za „Novosti“ Željko Bojić iz regionalne komande kosovske policije severne Mitrovice, ne želeći da precizira detalje o hapšenju.\nInače, upitan ima li saznanja o pripremi atentata na gradonačelnika severne Kosovske Mitrovice, Bajram Redžepi, ministar kosovske policije, rekao je da nema takvih informacija i da ne bi želeo da prejudicira bilo kakve informacije kao i da očekuje da mu pripadnici policije predoče saznanja o ovom slučaju.


Vulin: Srbi i Rusi uvijek na pravoj strani istorije :: Semberija INFO ::\nBEOGRAD - Ministar unutrašnjih poslova Srbije Aleksandar Vulin istakao je da je antifašistička pobjeda u Drugom svjetskom ratu pobjeda srpskog naroda, koji nikada nije bio na pogrešnoj strani, a ne pobjeda onih naroda koji su pred okupatorom stajali mirno.\n“Mogu da pokušavaju da promene istoriju koliko hoće, ali tu činjenicu nikada ne mogu da promene. Naši preci su nas stavili na pobedničku stranu i mi sa te strane nećemo da odemo”, naglasio je on.\n“Decenijama pokušavaju da nam dokažu i objasne kako smo suviše mali da budemo nezavisni i samostalni, kako moramo da slušamo i da, kao 1941. godine, treba da pognemo glavu pred moćnijim i brojnijim od sebe. Decenijama pokušavaju, decenijama nisu uspeli i decenijama neće uspeti”, naglasio je Vulin.\n“Mi nemačke tenkove nikada nismo čekali raširenih ruku, ima drugih naroda na Balkanu koji su stajali mirno pred okupatorom i smatrali da su deo tog velikog novog poretka. Ima tih naroda i neka ćute i neka se barem postide kada govore o antifašističkoj pobedi. To nije njihova pobeda”, naglasio je Vulin.